
Organizarea  Bisericii  ortodoxe  române. 

Biserica  ortodoxă  naţională  română  a  fost  deia 
început,  prin  toate  veacurile  trecutului,  una  sfântă,  so¬ 
bornicească  şi  apostolească,  păstrând  neatinsă  şi  neştirbită 
legătura  dogmatică  şi  canonică  cu  venerabila  Biserică 
ortodoxă  a  creştinătăţii,  din  care  făcea  parte  întregitoare. 

Unitatea  acestei  Biserici  ortodoxe  româneşti  s’a 
păstrat  şi  atunci  când  graniţe  politice  au  silit  bisericile 
din  Ardeal,  Bucovina  şi  Basarabia  să  se  organizeze  de 
sine  stătător,  şi  altfel  decât  biserica  din  vechiul  regat, 
ca  biserică  autocefală,  în  Ardeal  şi  Bucovina,  sau  ca  cea 
din  Basarabia,  care  a  trebuit  să  intre  în  cadrele  orto¬ 
doxismului  rusesc.  Fiinţa  bisericei  a  rămas  aceeaş 
în  provinciile  supuse  străinului  ca  şi  în  ţara  românească, 
pe  lângă  toate  deosebirile  de  organizare,  condiţionate 
de  circumstanţele  politice.  Cu  înlăturarea  graniţelor  po¬ 
litice  a  căzut  separarea  autocefală  a  bisericilor  provinciale, 
topindu-se  în  cea  a  întregei  biserici  din  noua  ţară,  şi  ea 
urmează  să  se  organizeze  ca  una  singură. 

In  urmare  nu  de  o  unificare  de  ordin  spiritual  se 
tratează  acum,  dupăcum  greşit  s’a  pus  în  circulaţie  cu¬ 
vântul,  ci  numai  de  o  organizare  unitară  administrativă 
a  întregei  biserici  ortodoxe  române  din  toate  provinciile. 

E  necesară  această  distincţie  pentru  a  înlătură  odată 
învinuirea  de  separatism  şi  regionalism  ce  ni  se  aruncă 
mai  ales  nouă  Ardelenilor  şi  Basarabenilor. 

Noi  ne-am  socotit  dintru  început  una  cu  biserica 
ortodoxă  din  ţara  mamă  şi  cu  cea  din  celelalte  provincii,  pe 
lângă  toate  nuanţele  de  organizare  deosebită,  pe  cari  le-am 
avut  în  diferitele  provincii  bisericeşti.  Şi  aceste  nuanţe 
nici  nu  vor  puteâ  fi  nivelate  deodată,  dându-li-se  aceeaş 
formă  pretutindenea,  după  cum  vor  unii,  pentrucă  ele 
sunt  rezultatul  unei  evoluţii  istorice  şi  sunt  atât  de  adânc 
trecute  în  conştiinţa  obştei  credincioşilor,  încât  încer¬ 
carea  forţată  de  a  le  schimbă  deodată,  ar  produce  zgu¬ 
duiri  primejdioase.  Aceasta  nu  poate  fi  intenţia  nici 
unui  fiu  credincios  al  acestei  biserici,  oricât  de  râvnitor 
ar  fi  să  vadă  biserica  indreptându-şi  vieaţa  după  o 
singură  lege. 

Cu  aceasta  am  spus  că  legiuirea  de  organizare 
unitară  nu  poate  aveâ  teudinţa  de  a  impune  o  singură 
normă  de  conduită  pentru  întreaga  biserică,  până  în 
amănuntele  manifestărilor  ei  de  vieaţă.  Această  legiuire 
unitară,  cel  puţin  deocamdată,  trebue  să  se  oprească 
la  codificarea  unor  principii  de  organizare  unitară,  obli¬ 
gatorie  pentru  întreaga  biserică,  rămânând  în  vigoare 
particularităţile  distincte  din  diferitele  provincii.  Ele  nu 
vor  tulbură  întru  nimic  cursul  neted  al  vieţii  bisericeşti. 
Desvoltarea  armonică  şi  avântul  Bisericii  nu  va  suferi 
dacă  într’o  parte  preotul  va  fi  numit ,  iară  în  alta  va  fi 
ales.  Dar  cine  ar  puteâ  determină  urmările  pe  cari  le-ar 
produce  impunerea  legii,  de  dragul  unităţii,  ca  în  vechiul 
Regat  preotul  să  fie  ales  de  popor,  sau  la  noi  în  Ardeal 
ca  el  să  fie  numit,  fără  să  fie  întrebaţi  credincioşii  în 
adunarea  lor?  La  noi  o  astfel  de  schimbare  ar  primejdui 
existenţa  bisericii  însăşi. 

Amănuntele  deosebitoare  rămân  sâ  fie  nivelate  şi 
uniformizate  pe  încetul,  după  măsura  pe  care  o  va  indică 
vieaţa  practică. 

Ceeace  ne  trebue  acum  este,  fixarea  principiilor, 
cari  trebue  să  stea  la  temelia  organizării  bisericeşti,  aşâ 

fel,  ca  să  fîe  date  toate  condiţiile  prielnice  unei  des- 
voltări  unitare,  dar  mai  ales  să  ajute  înălţarea  şi  avântul 
bisericii,  ca  să  devină  tot  mai  mult  biserică  cu  putere 
de  stăpânire  peste  suflete,  pe  care  este  chemată  să  le 
îndrume  spre  Hristos,  îndreptând  după  legea  Lui  vieaţa 
individului  şi  a  societăţii. 

întâia  aşezare  pentru  această  organizare  s’a  făcut 
prin  articolul  din  noua  constituţie,  privitor  Ia  biserică. 
El  răspunde  cerinţelor  de  vieaţă  ale  bisericii.  Totuşi, 
legea  care  va  aveâ  să  statornicească  organizarea,  trebue 
să  precizeze  anume  atribuţii,  pe  cari  constituţia  le  indică, 
dar  nu  le  exprimă  clar. 

La  locul  întâi  vom  pune  caracteristica  proprie  a 
bisericii  ortodoxe  române  că  e  biserică  « naţională ». 
Constituţia  nu  o  exprimă.  Pentru  meritele,  pe  cari  Ie 
are  această  biserică  în  păstrarea  şi  desvoltarea  neamului, 
şi  pentru  amintirea  scumpă  ce  trăeşte  în  sufletele  noastre, 
a  celor  desrobiţi,  se  cade  să-i  păstrăm  întreagă  gloria 
pe  care  şi-a  câştigat-o.  Cu  atât  mai  mult,  că  evoluţia 
bisericilor  ortodoxe  le-a  imprimat  caracterul  naţional, 
după  ţări  şi  popoare. 

Acest  caracter  se  exprimă  întâi  prin  limba  a  cărei 
haină  a  îmbrăcat-o  slujba,  prin  elemente  sufleteşti,  pe 
cari  şi  le-a  însuşit  şi  prin  felul  cum  ortodoxia  a  trecut 
în  fiinţa  respectivului  neam. 

In  raport  cu  Statutul  această  biserică  naţională 
trebue  să  fie  investită  şi  cu  atributul  de  biserica  oficială 
a  statului  român.  Nu  în  înţelesul  de  a  domină  asupra 
celorlalte  biserici  şi  confesiuni,  ci  pentruca  să  se  pună 
odată  capăt  veleităţilor  şi  frecărilor  de  acum  între  con¬ 
fesiuni  pentru  întâietate  sau  paritate.  Recunoaşterea 
legală  a  oficialităţii  implică  în  sine  dreptul  de  a  asistă  şi 
binecuvântâ  toate  actele  de  stat,  cari  reclamă  intervenirea 
Bisericii.  Prin  această  recunoaştere  s’ar  rezolvi  chestiunea 
întâietăţii,  fără  privire  la  rangul  ierarhic  al  reprezentan¬ 
ţilor  bisericilor,  ce  se  găsesc  de  faţă  Ia  un  anumit  act. 
Ar  mai  fi  lămurită  şi  chestiunea,  în  care  biserică  sunt 
.datoare  oficialităţile  să  asiste  la  serviciul  religios  la 

sărbători  naţionale,  fără  ca  să  se  altereze  îndatorirea 
celorlalte  confesiuni  de  a  îndeplini  aceleaşi  rugăciuni 
în  bisericile  lor,  după  normele  cultului  propriu. 

A  doua  caracteristică,  ce  trebue  să  fie  exprimată  clar 
în  legea  de  organizare  este  autocefalia.  Se  spune  în 
Constituţie  că  biserica  noastră  îşi  regulează  afacerile 
independent  de  orice  altă  ierarhie,  păstrând  unitatea  dog¬ 
matică  cu  celelalte  biserici  ortodoxe.  Dar  autocefalia  in- 
volvă  în  sine  şi  anume  drepturi  de  dispunere  în  cele  sfinte. 
Şi  în  sfârşit  este  o  atribuţie  de  înălţare  a  prestigiului 
Bisericei  româneşti,  pe  care  suntem  datori  să-l  ridicăm 
cât  mai  sus,  pentru  vredniciile  pe  cari  şi  le  a  câştigat 
în  trecut  această  Biserică  pentru  vieaţa  neamului  nostru, 
şi  pentruca  ea  să  fie  înzestrată  cu  toate  acele  atribuţii, 
în  temeiul  cărora  va  putea  cârmui  şi  în  viitor  această 
vieaţă,  în  toate  formele  ei  de  manifestare,  apropiindu  o 
cât  mai  mult  de  idealul  vieţii  creştineşti,  care  este 
Hristos  Domnul. 

Dar  cele  două  atribuţii  de  «naţională»  şi  «auto¬ 
cefală»  sunt  numai  titli  de  glorie  binemeritată  a  Bisericii 
ortodoxe  române.  Ceeace  constitue  însă  condiţia  ei  esen¬ 
ţială  de  vieaţă,  desvoltare  şi  înflorire  în  viitor  este 
autonomia  acestei  Biserici,  libertatea  ei  de  acţiune,  după 
măsura  puterilor  sale,  în  toate  direcţiile  şi  pe  toate 
tărâmurile,  pe  cari  şi  le  poate  apropia.  Orice  organism 
viu,  lipsit  de  această  libertate,  este  stânjmit  în  avântul 
său  şi  în  desfăşurarea  normală  a  forţelor  sale.  Strâmtorat 
de  piedeci  dinafară,  ori  constrâns  de  puteri  streine  să-şi 
moduleze  în  chip  nefiresc  acţiunea,  el  tânjeşte  o  vreme, 
îşi  mistue  forţele  într’o  acţiune  anemică,  până  ce  mai 
curând  ori  mai  târziu  sucombă. 

Libertatea  la  vieaţă  a  bisericii,  dreptul  ei  autonom 
de  a  se  cârmuî,  de  a-şi  reglementă,  conduce  şi  admi¬ 
nistra,  prin  organele  sale  proprii,  toate  afacerile  sale 
bisericeşti,  şcolare,  fundaţionale  şi  epitropeşti,  —  cum 
s’a  stabilit  exprimarea  autonomiei  în  termenii  oficiali,  — 
este  o  condiţie  de  vieaţă  importantă  a  Bisericii. 

Ea  a  fost  recunoscută  şi  în  Constituţia  ţării,  dar 
s’a  evitat  a  se  exprimă  dar  cuvântul  «autonomă»,  deşi 
singur  această  legiferare  ne  poate  da  garanţia  sigură, 
că  biserica  va  fi  ferită  în  viitor  de  veleităţile  oamenilor, 
purcese  din  fluctuaţiile  politice.  Dacă  s’a  întrelăsat  a  se 
cuprinde  în  legea  fundamentală  a  ţării  exprimarea  clară 
a  autonomiei  bisericeşti,  ea  trebue  să  fie  trecută  în  legea 
nouă,  care  va  normă  raportul  Bisericii  cu  Statul. 

Autonomia  bisericei  este  o  atribuţie  izvorâtă  din 
dreptul  canonic.  Iară  în  raport  cu  statul,  autonomia  nu 
constitue  nici  decum  o  separare  şi  cu  atât  mai  puţin, 
o  contrarietate.  Dimpotrivă,  autonomia  involvă  în  sine 
o  armonică  colaborare  între  cele  dduă  puteri,  a  Bisericii 
şi  a  Statului,  cari  şi  ar  împărţi  cu  încredere  şi  reciprocă 
sprijinire  anumite  chemări  şi  acţiuni  în  folosul  cetăţe¬ 
nilor.  După  menirea  ei  Bisericei  îi  revine  grija  educaţiei 
creştine,  a  operei  sociale  de  caritate  şi  o  parte  din  în¬ 
văţământ,  dacă  nu  şi  alte  probleme,  în  rezolvirea  cărora 
în  trecut  Biserica  a  dat  dovada  unei  superioare  capaci¬ 
tăţi  şi  puteri  de  a  le  îndeplini.  De  altă  parte  Statul  nu 
se  poate  împotrivi  ca  Biserica,  care  este  a  majorităţii 
covârşitoare  a  cetăţenilor  săi,  să  nu  aibă  ascendent  chiar 
asuora  tuturor  instituţiilor  de  stat,  cărora  să  le  imprime 
caracterul  creştinismului  ortodox  şi  să  le  insufle  duhul 
acestuia,  să  dea  directiva  de  desvoltare  în  viitor  vieţii 
de  stat  şi  sociale. 

Şi  altfel  dreptul  autonom  al  Bisericii  se  exercită 
în  marginele  legilor  Statului  şi  sub  controlul  acestuia. 
Prin  urmare  e  fără  îndreptăţire  bănuiala  celor  ce  vor  să 
vadă  în  cerinţa  de  autonomie  deplină  tendinţa  de  a 
formă  stat  în  stat  şi  e  falşă  concepţia  acelora  cari  su«ţin, 
că  autonomia  involvă  în  sine  opoziţia  Bisericei  faţă 
de  Stat. 

Asemenea  va  trebui  să  se  precizeze  în  noua  lege 
de  organizare  a  Bisericii  «controlul  Statului»,  exprimat 
prea  vag  în  Constituţie. 

Statul  are  felurite  puteri  de  control  şi  Biserica  nu 
poate  fi  expusă  la  vexaţiuni,  Ia  ingerinţe  şi  Ia  amestecul 

organelor  de  stat.  De  aceea  Biserica  vrea  să  ştie  ex¬ 
primat  în  lege  dreptul  de  control  şi  supremă  inspecţie 
a  Regelui,  exercitat  în  mod  constituţional  prin  mini¬ 
sterul  său. 

Toate  atribuţiile  enumerate  până  aici  sunt  revendi¬ 
cări  de  prestigiu  pe  seama  ortodoxiei  româneşti  sau 
condiţii  externe,  de  regulare  a  raportului  Bisericii  or¬ 
todoxe  în  Statul  ortodox.  Ele  sunt  revendicate  în  desă¬ 
vârşită  unitate  de  vederi  de  toate  provinciile  bisericeşti 
şt  de  toţi  bunii  creştini,  cu  dragoste  adevărată  cătră 
legea  Domnului  şi  Biserica  lui  sfântă.  Dar  ele  sunt 
numai  cadrele  indispensabile  în  lăuntrul  cărora  e  che¬ 
mată  apoi  Biserica  însăşi  să-şi  dea  legea  de  organizare - 
unitară ,  pe  care  Statul  să  o  ia  numai  la  cunoştinţă. 

Aici  reprezentanţii  diferitelor  biserici  provinciale 
n’au  putut  ajunge  la  o  deplină  unitate  de  vederi  cu. 
privire  la  toate  părţile  constitutive  ale  organismului  în¬ 
treg.  Şi  arătam  mai  la  început,  că  nici  nu  este  nevoie 
de  o  uniformizare  geometrică.  Ea  ar  constitui  chiar  o 
primejdie,  şi  ar  putea  produce  zguduiri,  cu  urmări  in¬ 
calculabile. 

Ceeace  ne  trebue  în  rândul  întâi  sunt  organe  cen¬ 
trale,  care  să  îndrume  vieaţa  bisericească  din  mitropolii, 
arhiepiscopii  şi  episcopii,  din  mănăstiri,  protopopiate  şi 
parohii,  ca  tot  atâtea  părţi  constitutive  ale  Bisericii  în¬ 
tregi,  aşa  fel,  ca  ele  să  servească  în  deplină  măsură  ce¬ 
rinţele  sufleteşti,  religioase,  culturale  şi  sociale  ale  cre¬ 
dincioşilor.  Şi  pentru  aceste  organe  centrale  acordul 
este  deplin  la  toţi  factorii  cu  cădere. 

Sfântul  Sinod,  compus  din  toţi  ierarhii  ţării,  este 
recunoscut  ca  cea  mai  înaltă  autoritate  în  biserică.  El 
rezolvă  toate  chestiunile,  ce  intră  în  competenţa  lui, 
după  canoane,  legi  şi  regulamente. 

Toate  proiectele  de  Statut  pentru  organizarea  uni¬ 
tară  a  Bisericii,  alături  de  Sf.  Sinod,  ca  cea  mai  înaltă  auto¬ 
ritate  spirituală,  prevăd  şi  un  Congres  naţional- bisericesc, 
constituit  în  proporţie  egală  din  reprezentanţii  clerului 

şi  ai  poporului  din  toate  mitropoliile,  aleşi  pe  6  ani, 
ca  cea  mai  înaltă  corporaţie  legislativă  în  biserică.  El 
se  întruneşte  din  3  în  3  ani. 

Congresul  ar  aveâ  ca  organ  executiv  un  Consiliu 
central.  Pe  lângă  acesta  se  constitue  un  Consistor  spi¬ 
ritual  central ,  ca  for  judecătoresc  de  revizuire  asupra 
sentinţelor  date  de  Consistorul  spiritual  eparhial  ca  în¬ 
tâiul  for  de  judecată  şi  de  Consistorul  spiritual  mitro¬ 
politan  ca  al  II  lea  for  apelatoriu.  Mai  având  şi  chemarea 
de  a  îngriji  unitatea  de  jurisprudenţă  în  Biserică. 

Toate  aceste  organe  centrale  vor  aveâ  o  cancelarie 
comună,  alături  de  care  va  funcţiona  Casa  Bisericii , 
ca  organ  al  consiliului  central,  orânduit  ca  oficiu  per¬ 
manent,  pentru  administrarea  averilor,  bunurilor  şi  ba¬ 
nilor  pe  seama  întregei  Biserici. 

Felul  de  constituire  a  acestor  organe  centrale  are 
să  ţină  seamă,  ca  să  fie  reprezentate  toate  cinci  mitro¬ 
poliile,  în  proporţia  cuvenită:  in  Congres  câte  18  re¬ 
prezentanţi  afară  de  Bucovina  care  dă  numai  9;  în 
Consiliul  central  de  15  membri  aleşi  de  Congres  câte 
3  de  fiecare  mitropolie,  dintre  cari  5  clerici  aleşi  pe 
vieaţă  şi  salariaţi  ca  referenţi,  iară  ceilalţi  onorari  aleşi 
pe  6  ani,  fiind  aleşi  şi  10  suplenţi,  câte  2  de  mitropolie. 
Mitropolitii  ţării  sunt  membri  naturali  ai  consiliului  cen¬ 
tral,  iară  Episcopii  au  vot  consultativ.  Consistorul  spiri¬ 
tual  central  se  alcătueşte  din  5  membri,  clerici  cu  pre¬ 
gătire  teologică  superioară  şi,  pe  cât  se  poate  şi  juridică, 
—  din  fiecare  mitropolie  unul,  şi  un  al  doilea  suplent, 
numiţi  de  sfântul  Sinod. 

Toate  aceste  organisme  bisericeşti  ca  şi  acelea  ce 
funcţionează  în  părţile  constitutive  mai  inferioare,  nu-şi 
vor  puteâ  împlini  misiunea  religioasă  culturală,  filan¬ 
tropică  fără  mijloace  materiale.  De  aceea  se  prevede 
un  fond  general,  ce  se  va  alimentă  din  subvenţii  de 
stat,  din  contribuţii  dela  credincioşi  şi  mai  ales  din 
monopolul  cărţilor  de  ritual,  a  lumânărilor,  a  odoarelor 
şi  veştmintelor  bisericeşti.  Ce  forţă  constitue  acest  mo¬ 
nopol,  ne-o  vădeşte  «fabrica  de  lumânări»  a  fraţilor  Ba- 

sarabeni,  care  subvenţionează  toate  instituţiile  de  acolo, 
cu  cât  au  nevoie,  —  pe  lângă  mijloacele  de  cari  dispun 
ele  înşile,  şi  cari  în  totdeauna  sunt  neasemănat  mai 
reduse  decât  ajutorţil  dela  lumânări. 

Organizaţiile  pe  mitropolii  păstrează  anume  particu¬ 
larităţi,  rezultante  ale  evoluţiei  istorice.  Pentru  Mitro¬ 
polia  noastră  ardeleană,  în  conglăsuire  cu  hotărârile 
congresului  nostru  naţional,  s’a  cerut  şi  s’a  recunoscut 
menţinerea  organizaţiei  actuale,  având  se  intre  în  orga¬ 
nizaţia  centrală,  ca  parte  întreg'toare,  cu  întreaga  ei 
fiinţă.  Totuşi  vom  indică  la  urmă  şi  câteva  păreri  per¬ 
sonale  asupra  unor  concesiuni,  pe  cari  cred  că  le  am  putea 
face  şi  noi  Ardelenii,  de  dragul  unei  cât  mai  mari  apro¬ 
pieri  de  felul  cum  au  primit  să  se  organizeze  celelalte 
provincii  bisericeşti,  fără  să  aducem  însă  vre-o  atingere 
principiilor,  cari  stau  la  baza  organizaţiei  noastre  biseri¬ 
ceşti,  desigur  cea  mai  avansată  şi  mai  în  conformitate 
cu  spiritul  şi  cerinţele  vremii. 

Aici  trebue  să  stărui  cu  îndemnul  de  a  se  păstră, 
cu  toate  aşezămintele  ei  neatinsă  organizaţia  mitropoli¬ 
tană  şi  de  a  se  desăvârşi,  acolo  unde  este.  Iară  acolo, 
unde  ea  nu  există,  decât  ca  o  reminiscenţă  istorică,  să 
se  organizeze  din  nou,  după  cerinţele  canonice,  şi  după 
tradiţii  istorice  astfel,  ca  oricare  centru  mitropolitan  să 
devină  un  puternic  focar  de  lumină,  de  propoveduire,  de 
îndemn  şi  îndrumare  pentru  episcopiile  sufragane. 

Spiritul  vremii,  cu  toate  rătăcirile  şi  slăbiciunile  lui 
ne  impune  să  sporim  cât  mai  mult  instituţiile,  cari  prin 
fiinţa  şi  lucrarea  lor  pot  contribui  la  refacerea  reli¬ 
gioasă  şi  morală  a  omenimii,  atât  de  mult  turburată. 
Sunt  trebuinţe  locale,  statornicite  prin  evoluţia  par¬ 
ticulară  a  provinciilor  bisericeşti  şi  obişnuinţe  intrate 
adânc  în  conştiinţa  publică,  cari  nu  pot  fi  smulse,  fără 
a  produce  turburarea  organismului. 

Apoi  tendinţa  organizaţiilor  de  azi,  în  toate  dome¬ 
niile  vieţii  este  descentralizarea  cumpăfată. 

Când  centrele  mitropolitane  vor  fi  deplin  organizate 
şi  înzestrate  cu  toate  instituţiile  şi  aşezămintele  proprii 
mitropoliei,  acţiunea  lor  binefăcătoare  nu  va  întârzia 
să  şi  dea  rodurile  sale,  pe  cari  nu  le  pot  cunoaşte  acum 
cei  lipsiţi  de  o  astfel  de  organizare  în  care  se  întâlneşte 
şi  se  uneşte  şi  activitatea  eparhiilor  sufragane. 

Când  centrele  ierarhice  vor  fi  astfel  organizate  ca 
să-şi  aibă  adunările  lor  eparhiale,  şi  în  mitropolii  con¬ 
grese  mitropolitane,  cu  consistorii  sau  consilii  cari  să 
ridice  prestigiul  ierarhilor,  atunci  evident  se  indică  de 
sine  ca  adunarea  eparhială  să  aleagă  pe  episcop  şi  con¬ 
gresul  mitropolitan  electoral  pe  mitropolit.  Şi  nu  va 
mai  fi  nevoie  ca  mitropoliţii,  arhieniscopii  şi  episcopii 
în  mitropoliile  Ungro  Vlahiei  şi  a  Moldovei  şi  Sucevei 
să  fie  aleşi  de  Congresul  naţional  bisericesc.  Firesc  este 
ca  numai  mitropolitul  primat  să  fie  ales  de  acest  con¬ 
gres  general,  căci  numai  el  este  reprezentantul  bisericii 
din  întreaga  ţară.  Ceilalţi  mitropoliţi  stăpânesc  în  mi¬ 
tropolia  lor,  iară  episcopii  în  eparhie,  care  singură  are 
dreptul  firesc  să-şi  cheme  la  cârmă,  pe  cel  socotit  vrednic 
să  o  păstorească,  şi  nu  factori  din  afară  să-l  impună. 

Organizaţia  noastră  bisericească  în  mitropolia  Ar¬ 
dealului  să  întemeiază  pe  principiul  constituţional  cu 
sistemul  electoral  bazat  pe  votul  obştesc  direct  al  băr¬ 
baţilor  majoreni,  clerici  şi  mireni,  cari  în  toate  corpo¬ 
raţiile  bisericeşti,  dela  parohie  în  sus,  se  întâlnesc  în 
proporţia  de  Vs  clerici  şi  2/s  mireni. 

Intre  organizaţia  noastră  şi  vechile  organizaţii  ale 
celorlalte  provincii  bisericeşti  sunt  deosebite  fundamen¬ 
tale.  Acolo  nu  se  găseşte  constituţionalismul  nici  sistemul 
electoral  şi  nici  colaborarea  mirenilor  la  resolvirea  pro¬ 
blemelor  bisericeşti. 

După  pilda  pe  care  o  găseau  la  noi  s’au  hotărât 
şi  acele  provincii  să-şi  dea  organizaţia  lor  nouă,  accep¬ 
tând,  pe  cât  le-au  îngăduit  împrejurările,  toate  principiile 
ce  stau  la  baza  organizaţiei  noastre.  Cea  mai  impor¬ 
tantă  reformă,  pe  care  a  acceptat-o,  mi  se  pare  a  fi  întro- 

ducerea  elementului  mirean  în  organismul  bisericesc. 
Adevărat  că  a  fost  admis  numai  în  proporţie  egală  cu 
clericii,  în  toate  corporaţiile.  Dar  socotim  atât  de  im* 
portantă  această  înoire  în  organizaţia  acelor  provincii,, 
unde  până  acum  biserica  a  fost  condusă  numai  de  cler» 
o  socotim  jertfă  atât  de  mare  din  partea  lor,  purceasă  din 
dragostea  frăţească  de  a  ne  apropia  cât  mai  mult  unii 
de  alţii,  încât  îmi  vine  să  cred,  că  dacă  s’ar  pune  che¬ 
stiunea  cu  aceeaş  bunăvoinţă  şi  dragoste  frăţească  în 
congresul  nostru  mitropolitan  mirenii  noştrii  înşişi  ar 
fi  gata  să-şi  reducă  numărul  la  egal  cu  preoţii,  cu  toate 
drepturile  câştigate  în  trecut,  numai  de  dragul  de  a  ne 
face  una  toţi,  din  toate  unghiurile  ţârii. 

Ar  fi  aceasta  cel  mai  înalt  semn,  că  toţi  suntem 
gata  de  jertfe  pentru  marele  câştig  al  instituţiei,  de  a 
cărei  soarte  toţi  suntem  îngrijoraţi  de  o  potrivă. 

Şi  acum,  dacă  am  ajuns  aici,  să  îndrăsnesc  a  lansă 
o  părere,  în  afară  de  părerile  exprimate  până  acum  de 
cercurile  noastre  oficiale  şi  deosebindu-se  de  hotărârile 
autorizate  ale  congresului  nostru,  singurul  for  în  drept 
să  se  pronunţe  asupra  oricăror  reforme  a  căror  nece¬ 
sitate  s’ar  ivi  în  legătură  cu  organizarea  unitară  a  Bise¬ 
ricii,  fie-mi  permis  să  mai  adaug  câteva  schimbări  pe 
cari  le-am  putea  accepta  şi  noi  aşâ  precum  le  au  primit 
celelalte  mitropolii  surori,  în  noua  organizare  pe  cari  vor 
să  şi-o  dea,  fără  a  aduce  o  ştirbire  sistemului  nostru, 
în  principiile  sale.  Mă  gândesc  la  aceste  modificări  nu 
numai  de  dragul  uniformităţii  ci  şi  pentru  mai  marea 
potrivire  a  unora  cu  marele  interes  al  Bisericii. 

Proiectul  de  Statut  organic  primit  ca  bază  de  dis¬ 
cuţie  în  pregătirile  de  organizare  unitară  prevede  câte 
30  membri  în  «adunările  eparhiale»  şi  60  membri  în 
congresele  mitropolitane  ca  şi  în  congresul  general.  Nu 
văd  nici  un  interes  deosebit  de  ce  am  ţineâ  noi  arde¬ 
lenii  morţiş  să  avem  60  de  membri  în  «sinoadele  die¬ 
cezane»  şi  90  în  congresul  mitropolitan.  Numărul  mat 
mare  doară  sporeşte  cheltuelile  de  întrunire.  Iară  va- 

loarea  rezultatelor  obţinute  prin  activitatea  acestor  cor¬ 
poraţii  nu  atârnă  dela  numărul,  dela  cantitatea,  ci  dela 
calitatea  membrilor,  la  alegerea  cărora  vor  trebui  in¬ 
troduse  anume  criterii  de  judecată,  ca  să  nu  mai  ajungă 
să  îndrumeze  vieaţa  Bisericei  oameni,  cari  nu-şi  împli¬ 
nesc  datoriile  religioase  cele  mai  elementare. 

Asemenea  nu  găsesc  destul  de  motivată  menţinerea 
numirii  pentru  aceleaşi  corporaţii  în  două  forme :  adunare 
parohială,  adunare  protopopească  şi  eparhială  în  cele¬ 
lalte  mitropolii  şi  numai  la  noi  sinod  parohial,  proto- 
popesc  şi  diecezan.  Şi  tot  aşa  dincolo  consiliu  eparhial, 
mitropolitan,  la  noi  consisfor.  Dacă  celelalte  mitropolii 
nu  pot  acceptă  numirile  împământenite  la  noi,  poate  că 
am  putea  noi  sacrifică  numirea  de  sinod  şi  consistor, 
căci  nu  s’ar  aduce  nici  o  ştirbire  organizaţiei  însăşi. 
Şi  dacă  generaţia  de  acum  a  poporului  nostru  de  ţărani  se 
va  adună  tot  în  «Sinoade»  şi  vor  veni  cu  jalbe  tot  la 
«Consistor»,  va  înţelege  tot  aşâ  de  bine  să  vie  şi  la 
«adunarea»  parohială,  sau  să  se  plângă  la  venerabilul 
«consiliu»  eparhial. 

Motive  de  ordin  practic  mă  îndeamnă  apoi  să  mi¬ 
litez  pentru  constituţionalismul  cu  sistemul  reprezentativ 
şi  cu  vot  direct  numai  la  parohie  şi  în  cercuri  electorale, 
pentru  alegerea  membrilor  adunării  (sinodului)  proto- 
popiei.  Votul  direct  pentru  alegerea  deputaţilor  la  adu¬ 
narea  eparhială  şi  la  congresul  mitropolitan  aveâ  un  în¬ 
ţeles,  când  ţăranul  nostru  găseă  aici  o  şcoală  de  exercitare 
a  drepturilor  sale  constituţionale.  Azi  însă,  când  şi  aşâ 
avem  prea  multe  alegeri,  cu  vot  direct,  nu  văd  trebuinţa 
de  a  stărui  în  chemarea  prea  deasă  a  poporului  ia  urnă. 
Şi  apoi,  noi  cari  am  văzut  cum  se  fac  aceste  alegeri 
şi  le-am  făcut,  ştim  cum  se  alcătuesc  procesele  verbale 
şi  se  sevârşesc  alegerile,  pentru  cari  nu  se  manifestă 
interesul,  pe  care  ÎI  au  alegerile  politice.  —  Şi  altfel  îi 
socotesc  mai  indicaţi  pe  delegaţii  adunărilor  protopo- 
peşti  ca  să  aleagă  reprezentanţi  din  sinul  lor,  ori  din 
afară,  la  adunarea  eparhială,  aceasta  se  delege  apoi  la 
congresul  mitropolitan  şi  acesta,  la  rândul  său,  la  cel  ge- 

fieral.  Mai  simplu  dacă  partea  constitutivă  inferioară 
participă  la  lucrările  părţilor  superioare  prin  delegaţi, 
a  căror  mandat  în  definitiv  se  întemeiază  tot  pe  votul 
obştesc  din  parohii. 

In  sfârşit  mai  îndrăsnesc  să  ating  o  chestiune,  chiar 
de  mi-aş  atrage  odiul  din  partea  unora,  pe  nedreptul 
desigur,  căci  nimeni  nu  se  va  gândi  Ia  ceice  azi  sunt  în 
funcţie.  Este  alegerea  pe  vieaţă  a  consilierilor  (aseso¬ 
rilor)  onorari  în  senatul,  mai  bine  zis  secţia  bisericească, 
a  consiliilor  eparh'ale  şi  mitropolitane  şi  alegerea  proto¬ 
popilor.  Proiectul  de  organizare  prevede  pentru  celelalte 
eparhii  şi  mitropolii  alegerea  pe  şase  (6)  ani,  cu  dreptul 
de  a  fi  realeşi. 

Experienţa  vieţii  ne-a  arătat  şi  nouă  destul  “de  lă¬ 
murit,  că  anume  slujbe  purtate  peste  limita  de  vârstă  ce 
îngădue  energie  şi  capabilitate  suficientă,  este  în  detri¬ 
mentul  intereselor  bisericeşti,  la  consistor  ca  şi  la  pro¬ 
topopiat  Dacă  instituţia  protopopilor  în  trecut  a  avut 
o  importanţă  istorică,  şi  a  fost  o  necesitate  de  stabi¬ 
litate,  azi  îşi  are  importanţa  numai  în  măsura  în  care 
protopopul  este  în  stare  să  servească  interesele  bisericii, 
ca  cel  mai  capabil  în  cercul  preoţilor  săi.  Când  altul 
se  iveşte,  mai  plin  de  râvnă  şi  mai  priceput,  e  păcat 
să  nu  i  se  dea  prilej  de  afirmare  şi  să  fie  chemat  la 
cârmă,  în  locul  unui  venerabil  bătrân,  care  să  se  mân¬ 
gâie  cu  cinstea  bătrâneţelor  şi  cu  ceeace  mai  poate  face 
în  slujba  lui  Hristos,  fără  să  sufere  lucrul  Domnului 
la  alţii,  din  pricina  lui. 

Adevărat  că  în  felul  acesta  se  şterge  caracterul  de 
parohie  centrală  protopopească,  că  protopopul  nu  va 
puteâ  sta  întotdeauna  la  sediul  protopopiei,  trebuind  să-şi 
păstreze  parohia,  pe  care  o  are.  Dar  sistemul  acesta 
nu  împedecă,  la  Saşi  bunăoară,  bunul  mers  al  afacerilor 
protopopeşti,  cari  la  ei  sunt  neasemănat  mai  multe.  Pro¬ 
topopul  e  de  2  ori  pe  săptămână  la  cancelaria  dela 
sediu,  la  dispoziţia  oamenilor,  încolo  rezolvă  agendele 
de  acasă,  din  biuroul  său. 

Am  prins  aici  câteva  lucruri  pentru  a  le  supune 
discuţiei  publice,  aşâ  cum  n’au  fost  puse  până  acum 
aici  la  noi,  după  cât  ştiu,  în  legătură  cu  alcătuirea  Sta¬ 
tutului  de  organizare  unitară  bisericească.  Cei  chemaţi 
a  da  fiinţă  acestui  Statut  vor  judecă  dacă  se  poate 
face  o  mai  mare  apropiere  între  provinciile  bisericeşti 
prin  o  mai  deplină  asemănare  în  felul  de  organizare. 
De  dragul  unităţii  socot  că  trebue  să  aducem  şî  noi 
jertfe,  când  ceilalţi  aduc  neasemănat  mai  mari  decât  pot 
fi  ale  noastre. 

Nu  m’am  extins  şi  la  alte  modificări,  privitoare  la  . 
vieaţa  parohiilor  şi  chiar  a  altor  organisme  bisericeşti, 
căci  ele  nici  nu  pot  fi  reglementate  pretutindenea  la 
fel.  Dar  experienţa  ne  porunceşte  să  revizuim  anume 
dispoziţii  ale  Statutului  Şagunian,  chiar  când  el  va  ră- 
mâneâ  pe  deaîntregui  în  valoare  pentru  mitropolia  Ar¬ 
dealului. 

Şi  când  încheiu  aceste  consideraţii,  cari  au  primit 
şi  altfel  o  prea  mare  extensiune,  îmi  dau  seama,  că  ori¬ 
cât  de  perfectă  am  face  o  lege  de  organizare,  ni  ea  va 
da  suflet  nou  şi  vieaţă  intensă  Bisericii.  Duhul  numai, 
duhul  lui  Hristos,  care  trăeşte  în  noi  preoţi  şi  credin¬ 
cioşi  ai  Săi,  numai  acesta  va  fi  în  stare  să  prefacă  vi¬ 
eaţa  oamenilor,  să  i  ridice,  să-i  organizeze  în  rândtlri 
strânse,  ca  tot  atâţia  ostaşi,  gata  să-şi  pună  vieaţa 
pentru  înfăptuirea  împărăţiei  binelui,  a  dreptăţii,  a  ade¬ 
vărului,  a  păcii  şi  a  iubirii,  pentru  realizarea  împărăţiei 
lui  Dumnezeu  pe  pământ.  Suflete  înoite,  purificate  şi 
întărite  de  Duhul  lui  Hristos,  pe  care  1  au  primit,  vor 
da  vieaţă  adevărată  bisericii.  Pentru  coborârea  acestui 
Duh  al  Domnului  în  suflete  să  ne  rugăm  şi  să  ne  muncim.1 

Preot  Pompei  Moruşca» 


1  Articolul  conţine  părerile  personale  ale  autorului  său.  N,  Red, 

Doi  cărmuitori  de  stat:  Seipel  şi  Coolidge. 

Presa,  atât  de  lacomă  după  sensaţiile  zilei,  cari  se  vede 
că  singure  mai  sânt  în  state  să  potolească  nervii  unei  lumi  supra- 
escitate,  n'a  avut  prea  multe  lucruri  de  spus  despre  personali¬ 
tatea  celor  doi  cârmuitori  de  stat:  Seipel  al  Austriei  şi  Coolidge 
al  Statelor  Unite  Nordamericane.  Cu  toate  acestea  principiile 
prin  escelenţă  creştine,  cari  stau  la  temelia  caracterului  lor  şi  pe 
cari  caută  să  le  realizeze  invieaţă  cu  atâta  stăruinţă,  ridică 
aceste  două  personalităţi  mult  peste  nivelul  obicinuiţilor  şefi  de 
guverne. 

* 

Cel  dintâi,  monsegniorul  Seipel,  cancelarul  Austriei,  este  un 
preot  de  o  cinste  şi  delicateţă  fără  seamăn  şi  de  o  putere  de 
muncă  pe  care  n'a  egalează  decât  doar  modestia  călugărească  — 
o  aşâ  de  rară  însuşire  a  bărbaţilor  politici  —  care-i  limitează 
pretenţiile  la  confortul  şi  luxul  ce  i-l  poate  oferi  o  chilie  de  mă¬ 
năstire... 

Vieaţa  lui  de  o  simplitate  şi  hărnicie  uimitoare  a  atras 
atenţiunea  unei  lumi  întregi.  Şi  oricât  de  paradoxal  ar  păreâ, 
dragostea  cu  care  e  încunjurat  acest  preot  cârmuitor  de  ţară, 
nu  i  este  refuzată  nici  de  socialiştii  atât  de  încătuşaţi  în  cuno¬ 
scutele  prejudiţii  —  anticlericale. 

Căci  Seipel  e  unul  dintre  <cei  bogaţi  în...  sărăcie ».  Averea 
iui  se  reduce  la  strictul  necesar  —  în  cel  mai  puţin  elastic  înţeles 
al  acestui  cuvânt. 

Excedentul  salarului  ce  i-l  acoardă  constituţia  în  contul 
listei  sale  civile,  trece  în  folosul  mănăstirii,  care-l  adăposteşte. 

Siguranţa  persoanei  sale  nu  este  apărată  decât  doar  de 
garda  propriilor  sale  virtuţi,  împotriva  cărora  orice  atentat  devine 
inofensiv.  Nu  cunoaşte  orgoliul  disticţiunilor  personale,  iar  felul  în 
care  * primeşte »  şi  resoalvă  chestiile  pe  cari  i  le  impune  situaţia 
sa,  dovedeşte  că  departe  de  a  fi  un  idololatru  al  prescripţiunilor 
protocolare  —  le  ureşte. 

Pentru  lumea  obicinuită  cu  fetişismul  formelor  şi  al  sgo- 
moţului  deşert  din  jurul  *oamenilor  mari >  cancelarul  Austriei 
este  un  exemplu  bizar.  Pentru  cea  obicinuită  însă  să  judece  şi 

să  aprecieze  vieaţa  unui  om  —  ori  unde  ar  fi  el  pus  —  în  lumina 
postulatelor  evanghelice ,  nu  este  decât  un...  păstor  model. 

* 

Cel  de-al  doilea ,  Calvin  Coolidge,  preşedintele  Statelor 
Unite  Nordamericane,  este  descendentul  unei  modeste  familii  de 
puritani,  familie,  în  care  frica  de  Dumnezeu  este  cea  dintâi  şl 
cea  din  urmă  —  dogmă,  şi  în  care  simplitatea  vieţii  ocupă  locul 
întâi  în  ierarhia  virtuţilor  sociale. 

Dupăce  un  şir  întreg  de  ani  şi-a  purtat  cu  cinste  meseria 
de  gazetar,  fiind  ales  în  mai  multe  rânduri  deputat  în  parla¬ 
mentul  ţării  sale,  destoinicia  sa  tăcută  l-a  ridicat  în  1920  la 
rangul  de  vice-prezident  al  Statelor- Unite,  pentruca  peste  trei  ani 
moartea  subită  a  preşedintelui  Harding  să-l  cheme  la  cârmuirea 
efectivă  a  celui  mai  puternic  stat  din  lume. 

Şi  totuşi  « filosoful »  se  mulţumeâ  până  ieri  cu  confortul 
pe  care  i-l  puteâ  pune  la  dispoziţie  o  casă  de  lemn ,  pentru  care 
plăteă  regulat  chiria  anuală  de  30  de  dolari. . . 

Noua  lui  situaţie,  cu  toată  înălţimea  ei  astrală,  nu  l-a 
ameţit.  Sobrietatea  caracterului  său  de  puritan  a  rămas  nezdrun¬ 
cinată.  Mai  mult  decât  atâta:  *  Calvin  taciturnul >  (Silent 
Cal),  —  cum  îl  numesc  prietrenii  săi  —  nu  vede  în  prezidenţie 
decât  un  prilej  de  dublare  a  hărniciei  sale  stăruitoare ,  în  folosul 
neamurilor  pe  cari  este  chemat  să  le  cârmuiască.  Şi  asta  fără 
alaiu,  fără  zgomot  de  surle  şi  fără  sunete  de  chimvale.  în  tăcere 
sfântă,  aşâ  cum  i  se  cade  unui  adevărat  discipol  al  marelui 
profet  Carlyle. 

Soţia  lui  întregeşte  în  chip  minunat  ansamblul  armonic 
din  sinul  celei  dintâi  familii  puritane  ale  Americei.  Gazetele 
spun,  că  în  orele  libere  ea  cârpeşte  ciorapii  soţului  ei... 

* 

Seipel  şi  Coolidge:  două  figuri  bizare.  Se  prea  poate.  Dar 
o  bizarerie  creştinească,  pe  care  s’ar  plăti  s’o  adopteze  toţi  *cei 
de-o  seamă*.  Nt  colan. 

Studiul  pastoralei  în  biserica  românească, 

SECŢIUNEA  III.  (UrmaTe). 

XXV. 

Societăţile  misionare. 

încă  dela  capitolul  XXIII  am  spus  că  literatura  mi¬ 
sionară  e  necunoscută  Ia  noi  şi  că  dintr’ânsa  căpătăm 
mari  îndemnuri  pentru  vieaţa  pastorală,  fiindcă  misio¬ 
narii  sunt  oameni  care  au  făcut  mari  jertfiri:  au  lăsat 
toate  şi  au  urmat  Domnului,  pe  ţărmuri  depărtate,  în- 
cunjuraţi  de  tot  felul  de  primejdii.  Deci  cetirea  vieţii 
lor  sau  a  lucrării  lor  printre  oameni  cu  totul  străini,  e 
de  mare  folos  şi  pentru  păstorul  creştin,  şi  e  o  mare 
pagubă  că  o  astfel  de  literatură  nu  se  găseşte  şi  la  în¬ 
demâna  noastră.  Aceasta  rămâne  însă  o  lăture  pe  care 
ne  vom  sili  s’o  împlinim  pe  viitor,  în  altă  carte.  Gră- 
bindu-ne  acum  ca  s’o  isprăvim  pe  aceasta,  vom  da  numai 
o  zugrăvire  generală  despre  câteva  societăţi  misionare 
prin  continentale  străine,  pentruca  cetitorul  să-şi  poată 
înfăţişă  într’un  chip  oarecare  întnderea  acestei  lucrări. 

în  această  privinţă,  la  noi  sunt  de  nădăjduit  mai 
multe  de  acum  înainte,  dupâce  la  facultatea  noastră  de 
teologie  din  Bucureşti  s’a  înfiinţat  o  catedră  cu  titlul: 
«îndrumări  misionare»  şi  care  a  fost  ocupată  de  dl 
Dr.  Vasile  Ispir ,  actualul  secretar- general  dela  Mini¬ 
sterul  Cultelor.  Fără  îndoială  că  domnia  sa  se  va  sili, 
de  acum  înainte,  să  aducă  la  cunoştinţa  păstorilor  noştri 
şi  materialul  privitor  la  misiuni  şi  care  e  un  capitul 
măreţ  de  iniţiativă,  spirit  de  intreprindere,  curaj  şi  în¬ 
drăzneală  creştinească  în  lupta  pentru  Isus  Hristos.  L-am 
auzit  vorbind  despre  chestiunea  aceasta  înaintea  publi¬ 
cului  strâns  la  Mănăstirea  Neamţului,  cu  prilejul  cursu¬ 
rilor  creştineşti  ţinute  acolo  dela  8  August  până  la  1 
Septemvrie  1923.  In  ziua  de  10  August,  a  spus  că  ţări 
mici  ca  Suedia  îşi  fac  o  fală  din  a  avea  şi  ele  socie- 

tăţile  lor  misionare,  cu  care  contribuesc  la  mişcarea 
întregii  creştinătăţi  pentru  a  aduce  lumea  păgânească 
la  creştinism.  Şi  adăogâ  că  şi  România,  care  e  o  tară 
mare  acum,  ar  trebui  să  intre  în  cărarea  aceasta  a 
muncii  misionare. 

E  un  punct  de  program.  Biserica  noastră  are  multe 
de  făcut.  Când  va  fi  mai  slobodă,  nu  va  putea  spune 
că  aceasta  n’o  priveşte.  Dar  în  sfârşit,  sunt  lucruri  de 
viitor.  Noi  pomenim  de  acestea  aci  numai  pentru  un 
folos  derivat,  ca  o  undă  din  care  păstorul  creştin  poate 
culege  însufleţire  pentru  munca  sa  de  aici.  De  aceea  şi 
noi  numai  la  atâta  ne  mărginim  aici  şi  ne  apucăm  în 
cele  de  mai  la  vale  a  înşiră  numai  zugrăvirea  scurtă  a 
câtorva  astfel  de  societăţi,  ca  să  fie  o  oglindă,  în  care 
privind,  să  înţelegem  cât  de  mult  se  opintesc  alţi  cre¬ 
ştini  pentru  Hristos  şi  deci  ce  mari  îndatoriri  cuprinde 
munca  pastorală.  De  aceia  încheiem  aici  aceste  consi- 
deratiuni  şi  trecem  la  descrierea  acelor  societăţi. 

1.  Societatea  evanghelică  misionară  din  Basel. 
Această  societate  a  fost  întemeiată  în  anul  1815,  din 
îndemnul  lui  C.  F.  Spittler,  secretarul  Societăţii  creşti¬ 
nismului  german,  înfiinţată  în  1780.  Scopul  întemeierii 
ei  a  fost,  mai  întâi,  de  a  sluji  numai  ca  şcoală  misio¬ 
nară,  pregătind  misionari  pentru  alte  societăţi.  Cea  întâi 
încercare  misionară  de  sine  stătătoare  a  fost  începută 
în  anul  1821  în  Caucaz.  Această  lucrare  a  ei  a  trebuit 
să  înceteze  însă  în  1835,  în  urma  unui  ucaz  împărătesc. 
In  vremea  aceasta  însă,  în  urma  îndemnului  Principelui 
Otto  Victor  de  Schdnburg  Waldenburg,  s’a  început  oare¬ 
care  muncă  misionară  pe  coasta  de  apus  a  Africei  în 
Liberia.  După  aceasta  s’a  continuat  în  1828  pe  Coasta 
de  Aur,  unde,  cu  toată  clima  ucigătoare,  munca  merge 
înainte  până  în  ziua  de  azi.  Această  muncă  s’a  întins 
în  ţinutul  unde  se  vorbea  limba  Ga,  dealungul  coastei, 
şi  apoi  până  departe,  înlăuntrul  continentului,  în  ţinutul 
limbii  Ci.  Staţiunea  cea  mai  înaintată  înăuntru  este 
Knmaze,  capitala  de  altădată  a  fostului  stat  sălbatec 

Aşanti.  Din  anul  1884,  misiunea  a  început  a  trimite 
acolo  medici  misionari.  Prin  munca  acestora  moartea 
n’a  mai  secerat  atât  de  cumplit  între  oamenii  misiunii, 
mai  cu  seamă  dupăce  s’a  cunoscut  puterea  lecuitoare 
a  chininei.  înflorirea  misiunii  este  mult  stingherită  de 
pilda  urâtă  pe  care  o  dau  coloniştii  europeni  de  pe 
coastă  şi  de  bogata  revărsare  a  rachiului  peste  tot  în¬ 
tinsul  ţării.  Cu  toate  acestea  unele  ţinuturi  pot  fi  soco¬ 
tite  ca  fiind  creştinate  deplin.  Dintr’o  populaţiune  de 
Va  milion  de  sălbateci,  se  putea  socoti  înaintea  răsbo- 
iului  că  cele  11  staţiuni  mai  însemnate  numără  22,498 
de  creştini,  iar  în  cele  162  de  şcoale,  erau  instruiţi  6650 
de  şcolari. 

In  anul  1834,  societatea  din  Basel  şi-a  întins  lu¬ 
crarea  peste  un  câmp  foarte  larg  în  India.  El  se  întinde 
peste  Malabar,  Munţii  Albaştri,  Kanara,  ţara  Kuri  şi 
Mafraza  de  sud.  Numărul  locuitorilor  din  acest  ţinut 
este  de  6.362,000.  Cele  37  de  staţiuni  mai  însemnate 
numără  18,081.  înrâurirea  cea  mai  adâncă  a  misiunii 
este  pe  terenul  şcolar.  In  185  de  locaşuri  de  şcoală 
se  dădea  învăţătură  la  13,595  de  tineri.  Predica  şi  în¬ 
văţătura  erau  date  mai  cu  seamă  în  limbile  Malaialam , 
Canareză  şi  Tulu,  iar  uneori  şi  în  limbile  Badaga  şi 
PattiiL  Pentru  a  găsi  de  lucru  şi  a  da  mijloc  de  hrană 
locuitorilor  trecuţi  la  creştinism,  dar  care  nu  mai  erau 
suferiţi  între  ai  lor,  se  ridicaseră  aşezăminte  de  tipo¬ 
grafie,  ţesetorie,  de  olane  şi  altele.  Mai  cu  seamă  în 
Malabar,  munca  misionarilor  dă  dreptul  la  cele  mai  fru¬ 
moase  nădejdi. 

Alt  întins  câmp  de  lucru  şi-a  deschis  societatea  din 
Basel  în  anul  1847  în  China.  începând  dela  Hongkong, 
ea  a  pătruns  în  ţara  Haka  şi  a  zidit  în  aşa  zisa  Ţara 
de  Jos  4  staţiuni,  iar  mai  adânc,  înlăuntrul  ţării,  alte  12 
staţiuni.  In  vremea  mai  apropiată  de  noi,  apoi,  întâm- 
plându-se  ca  unii  din  cei  creştinaţi  în  ţara  Haka  să 
emigreze  în  insula  Borneo,  societatea  nu  i-a  lăsat  din 
îngrijirea  sa,  ci  a  trimes  după  ei  agenţi  misionari  care 
au  înfiinţat  pentru  dânşii  un  post  misionar  în  Kudat. 

Cu  totul,  această  societate  avea  în  China  18  sta¬ 
giuni  cu  10,000  de  credincioşi,  în  mijlocul  unei  popu- 
laţiuni  cam  de  5.400,000  de  suflete.  In  73  de  şcoale, 
se  dădeâ  învăţătură  creştinească  la  2356  de  şcolari. 

Cel  mai  nou  câmp  de  lucru  al  misiunii  din  Basel 
este,  din  anul  1886  Kamerumul ,  unde  8307  creştini  ţineau 
de  cele  12  staţiuni  mai  însemnate  ale  misiunii  şi  unde, 
în  237  de  şcoale,  se  dădeâ  învăţătură  la  10,098  de  tineri.  " 

In  anul  1903,  a  fost  ocupată  Ţara  Ierbii ,  care  e 
aşezată  mai  înăuntrul  continentului  Africei.  In  marile 
oraşe  ale  ei  Bali  şi  Banum  se  săvârşeşte  o  muncă 
plină  de  nădejdi  şi  ca  post  de  apărare  împotriva  isla¬ 
mismului  care  vine  din  interior. 

Socotind  toate  la  un  loc,  Societatea  misionară  din 
Basel  numără,  în  cele  67  de  staţiuni  ale  ei,  la  începutul 
anului  1909,  59,158  de  credincioşi,  iar  în  şcoalele  ei 
având  32,702  şcolari.  Numărul  agenţilor  misionari  eu¬ 
ropeni  se  suiâ  la  508,  între  care:  300  de  misionari,  188 
misionare  şi  22  surori  misionare  văduve  sau  necăsătorite. 
Alăturea  de  aceştia,  mai  trebuiesc  socotiţi  1588  de  co¬ 
laboratori  dintre  noii  creştini  foşti  păgâni. 

Intre  misionari  se  găseşte  şi  un  mic  număr  cu 
cultură  universitară.  In  cea  mai  mare  parte  însă,  cei 
mai  mulţi  dintre  misionari  sunt  formaţi  în  Casa  misionară 
din  Basel.  Cursul  întreg  pentru  aceasta  ţine  şase  ani. 

2.  Societatea  misionară  din  Berlin.  Această  so¬ 
cietate,  numită  mai  nainte  Societatea  pentru  înaintarea 
misiunilor  evanghelice  printre  păgâni ,  a  fost  întemeiată 
în  anul  1824.  La  început,  ea  numai  sprijinea  lucrul 
altor  societăţi  misionare,  precum  a  Comunităţii  fraţilor 
şi  a  Misiunii  din  Basel.  Când  veniturile  ei  însă  au 
crescut  din  destul,  ea  a  început  a  lucră,  din  1834,  ca 
societate  misionară  de  sine  stătătoare  în  Africa  de  sud, 
întinzându-se  în  Oranj ,  Transvaal,  Colonia  Capului , 
Cafreria  şi  Natal.  Dela  1882  a  început  a  lucră  şi  în 
China  de  sud ,  dela  1891  în  Africa  de  răsărit ,  iar  din 
3898  şi  în  Kiaoceau  din  China.  In  aceste  ţinuturi,  ea 

avea  86  de  staţiuni,  cu  200  de  agenţi  europeni  şi  cur 
000  indigeni.  Credincioşii  ei  se  pot  socoti  la  60,000  de 
botezaţi. 

Sediul  societăţii  în  Berlin  este  in  Qeorgenkirch- 
strasse  69 — 70,  unde  se  află  şi  seminarul  pentru  for¬ 
marea  misionarilor.  Numărul  seminariştilor  este  de  40. 
Formarea  lor  se  cuprinde  în  învăţarea  vechilor  limbi : 
greaca,  latina,  ebraica,  apoi  limba  engleză,  învăţământul 
teologic  şi  cunoştinţe  din  cultura  generală.  Cursul  stu¬ 
diilor  este  de  şase  ani. 

(Urmează).  Arhim.  SCRIBAN 


Solemnitatea  dela  Avrig. 


Discursul  1.  P.  S.  Sale  mitropolitului  Nicolae. 

Sunt  in  vieaţa  popoarelor  chemări  venite  de  sus  şi  sunt 
suflete  cari  ştiu  să  ie  prindă  solia  şi  să  se  facă  purtătorii  ei. 

Un  astfel  de  sol  al  cerului  cătră  poporul  românesc,  ca 
să-l  trezească  la  mai  multă  conştiinţă  de  sine  şi  să-l  cheme 
cătră  misiunea  sa  in  lume,  a  fost  şi  marele  Dascăl  Ghrorghe 
Lazăr,  in  jurul  mormântului  căruia,  inchis  acum  o  sută  de  ani, 
ne-am  adunat  azi  aci.  Dela  acest  mormânt  se  desprinde  înţe¬ 
lepciunea  cuprinsă  în  sf.  Evanghelie  care  s’a  cetit  astăzi,  că 
omul  şi  popoarele  trăiesc  mai  presus  de  toate  prin  sufletul  lor, 
«pentrucă  ce  i-ar  folosi  omului  de  ar  dobândi  lumea  toată,  şi 
şi-ar  pierde  sufletul  său». 

De  când  a  sburat  de  pe  buzele  Mântuitorului  Isus  acest 
cuvânt,  a  început  o  nouă  epocă  în  desvoltarea  lumii.  Fericiţi 
cei  cari,  înţelegând  cuvântui  s’au  făcut  propoveduitorii  luminii 
şi  culturii  în  mijlocul  semenilor  lor. 

Acel  pe  care-1  sărbătorim  azi  s’a  ridicat  din  părinţi  ţărani 
din  această  comună,  înfăţişând  prin  sufletul  său  prin  trezvia 
minţii  şi  prin  agerimea  sa  toate  darurile  minunate  cu  care  a 
înzestrat  Dumnezeu  neamul  românesc.  A  trecut  prin  şcoli  străine, 
la  Sibiiu,  la  Cluj  şi  Viena,  înarmându-şi  sufletul  cu  învăţăturile 
ştiinţii,  dar  a  lăsat  locul  de  căpetenie  în  sufletul  său  pentru 
idealul  unităţii  culturale  şi  naţionale  a  fraţilor  săi,  pe  care  l-a 
văzut  de  pe  paginile  trecutului,  l-a  cristalizat  din  suferinţele 
prezentului  şi  din  intrezăririle  către  viitor  pe  cari  le  prindea  cu 
ochii  săi  de  sburător  spre  cer.  Cu  această  pregătire  s’a  întors, 

-acasă  ca  dascăl  pentru  slujitorii  altarului,  In  Sibiiul  mult  prigo¬ 
nitului  nostru  scaun  vlădicesc. 

Pentru  un  om  ca  Lazăr,  piedecile  ivite  în  cale  n’au  însemnat 
decât  poarta  de  la  care  se  deschide  mai  larg  şi  mai  luminos 
drumul  spre  idealul  visat  de  ei. 

Dela  Sibiiu  a  trecut  Carpaţii  la  Bucureşti  unde  în  încăperile 
dela  sf.  Sava  intemeează  o  şcoală,  care,  n’a  fost  numai  atât, 
ci  a  fost  un  simbol,  un  drapel,  un  crez  pentru  toţi  românii 
amintindu-le  că  a  sosit  vremea  redeşteptării  şi  culturii  româneşti; 
a  fost  o  adevărată  vatră  de  lumină  care  a  răspândit  în  toate 
•unghiurile  locuite  de  români  raze  binefăcătoare  şi  a  dat  roade! 

Aceste  roade  au  fost  aducătoare  de  libertate,  ele  trezind 
sufletul  acelor  eroi  cari  şi-au  pus  în  cumpănă  vieaţa  şi  în  fruntea 
poporului,  scuturând  jugul  robiei  politice  şi  culturale  a  grecilor, 
a  dovedit  lumei  întregi  că  suntem  un  popor  vrednic  de  a  trăi 
liber  pe  pământul  strămoşesc. 

Azi  au  venit  români  din  patru  unghiuri  să  se  închine  in 
faţa  marelui  apostol,  care  cu  neasămănată  'încredere  în  sufletul 
poporului  român,  s’a  făcut  luminătorul  şi  desrobitorul  neamului 
său.  Au  venit  să-i  aducă  prinos  de  mulţumire  şi  recunoştinţă. 

Uniţi  azi  in  cuget  şi  simţiri  cu  desrobitorii  ţării,  cu  ceice 
stau  în  fruntea  ţării,  cu  glorioşii  noştri  Suverani  şi  iubitele 
odrasle  ale  Intregei.  dinastii,  întriun  gând  şi  din  suflet  aducem 
laude  memoriei  lui  Gh,  Lazăr,  celui  care  el  mai  întâi  s’a  jertfit. 

La  împlinirea  a  o  sută  de  ani  dela  moartea  lui  se  cuvine 
să  facem  azi  făgăduinţa  sărbătorească  că  vom  deschide  larg 
porţile  sufletelor  noastre  pentru  luminarea  poporului  prin  duhul 
iubirii,  al  bunei  înţelegeri  între  fraţi,  al  libertăţii  prin  cultură  şi 
progres,  Împlinind  astfel  visul  cel  mai  scump  al  acestui  mare 
luminător.  Iar  pe  cel  drept  şi  bun,  pe  Dumnezeul  nostru,  îl 
rugăm  să  odihnească  în  pace  pe  Gh.  Lazăr,  a  cărui  pomenire 
să  fie  vecinică! 

Discursul  principelui  Carot. 

S’au  împlinit  acum  o  sută  de  ani  dela  moartea  marelui 
dascăl  Gh.  Lazăr  şi  ne  am  adunat  aici  spre  a-i  proslăvi  memoria. 

Câte  lucruri  mari  s’au  săvârşit  de  atuncea,  şi  ce  bucurie 
ar  resimţi  el,  dacă  ar  fi  în  vieaţă,  că  azi  Avrigul  său  este 
pământ  românesc. 

Privind  de  aci  înspre  miazăzi  desigur,  că  în  copilăria  sa, 
a  trebuit  să  se  gândească  că  ce  o  fi  dincolo  de  acest  uriaş  zid 
de  stâncă  ?  Ca  şi  pentru  alte  mari  figuri  ale  neamului,  parcă 
acest  zid  a  fost  făcut  ca  să  fie  trecut.  Ca  şi  voevozii  legendari 
întemeietori  de  ţări,  acest  voevod  al  culturii  întemeietor  de 
şcoală  a  trecut  zidul  ca  să -şi  întărească  neamul. 

Astăzi  noi  nu  mai  avem  zid  de  trecut;  spre  a-ţi  sărbători 
fapta,  o  dascăl  preamărit,  putem  privi  munţii  noştri  cu  sufletul 
înălţat  de  minunăţia  priveliştii,  fără  groaza  de  a  şti  că  sunt 
ziduri  tainice,  despărţitoare  de  fraţi. 

Oheorghe  Lazăr  a  fost  şi  el  unul  dintre  eroii,  cari  au 
priceput  că  aceste  ziduri  nu  sunt  fireşti,  şi  el  unul  a  dat  dintre 
primele  lovituri  pentru  dărâmarea  lor. 

Ce  concepţie  nobilă:  să-şî  puie  toată  ştiinţa,  tot  sufletul 
pentru  Înălţarea  neamului  şi  întărirea  patriei!  Zic  neam  şi  patrie, 
căci  in  concepţia  iui  toţi  acei  cari  grăiau  şi  simţeau  româneşte, 
erau  de  un  neam  şi  de  o  patrie. 

Cu  studiile  ce  Ie  a  făcut  puteâ  să  devie  om  bogat,  să  ducă 
o  vieaţă  tihnită,  cu  toate  că  nu  se  înţelesese  cu  mai  marii  lui. 

Dar  a  fost  el  din  sămânţa  luptătorilor  fără  odihnă  şi  al 
adâncilor  iubitori  de  neam, 

A  fost  sortit  să-şi  închine  vieaţa  unei  cauze,  şi  luplând  i-a 
pus  temelia. 

Intr’o  ţară  uncfe  toate  şcolile  şi  cultura  erau  în  mână 
străină  şi  se  făceau  în  limbă  străină  —  Gh.  Lazăr  a  avut  nespusă 
îndrăzneală  de  a  afirmă  că  şi  în  româneşte  se  poate  vorbi  limba 
ştiinţei  şi  a  culturii. 

Nu  numai  Constantin  Bălăceanu,  dar  şi  mulţi  alţii  au  fost 
minunaţi  atuncia  de  un  adevăr  ce  nouă  celor  de  astăzi  ni  se 
pare  că  nu  poate  fi  altcum.  Astăzi,  povestind  aceasta,  uităm 
câtă  sărguinţă  a  trebuit  şi  câte  umiliri  au  fost  îndurate  spre  a 
probă  acest  adevăr. 

De  acî  începe  toată  opera  de  renaştere  culturală  a  Ro¬ 
mâniei  de  azi...  Singur  un  luptător  ca  el  puteâ  să-i  pue  temeliile. 
Şcoala  Sfântului  Sava  a  fost  focarul,  de  unde  a  pornit  vieaţa 
intelectuală  a  României  veacului  al  XlX-lea.  Sufletul  ei  eră 
Gheorghe  Lazăr. 

La  căldura  acestui  suflet  s’au  încălzit  şi  s’au  pregătit  cei 
dintâi  pioni  ai  renaşterii  noastre. 

El  este  soarele,  care  răsare  după  un  lung  şir  de  ani  întunecaţi. 

Cu  el  s’a  făcut  ziuă  pentru  totdeauna. 

Dascăl  în  adevăratul  tâlc  al  cuvântului,  nu  s’a  mărginit 
numai  la  predarea  învăţăturilor  de  pe  catedră,  ci  s’a  încercat 
prin  manifestul  său  din  1818  să  alcătuiască  primul  program 
pentru  şcoalele  româneşti,  şi  ceeace  este  mai  frumos  este,  că 
în  liniile  lui  generale,  acest  program  este  acela  care  şi  astăzi 
stă  la  temelia  alcătuirii  noastre  şcolăreşti. 

Vreo  trei  ani  de  zile  a  lucrat  el  cu  tihnă  şi  energie,  trei- 
ani  numai  —  şi  urmările  sunt  de  veacuri. 

Câţi  n’ar  dori  să  aibă  norocul  lui,  dar  câţi  au  energia  şi; 
perse veranţa  Iui? 

Dar  pregătirea  Iui  culturală  a  avut  şi  urmări  pe  terenul 
politic;  acei  cari  au  urmat  şcoala  Iui,  au  fost  dintre  cei  dintâi 
cari  s’au  alipit  la  mişcarea  lui  Tudor  Vladimirescu. 

Şi  el  a  fost  un  convins  partizan  al  mişcării  naţionale  dela 
1821,  şi  cum  puteâ  să  fie  altfel?  Căci  el  nu  eră  numai  dascăl, 
ci  in  primul  rând  un  infocat  patriot  şi  un  apostol. 

Apostoli  iată  noţiunea  magică,  care  l-a  ajutat  să  facă 
faptele  cele  mari. 

Fără  de  ea  n’ar  fi  putut  reuşii 

Şi  acum,  când  sărbătorim  pe  acest  mare  român,  ce  învă- 
ţăminte  putem  noi  cei  de  astăzi,  şi  mai  ales  cei  din  tagma  lui, 
trage  din  vieaţa  lui? 

Căci  dacă  ceice  au  lăsat  urme  adânci  în  istoria  desvoltării 
unui  neam,  nu  ne  alegem  cu  pilde,  la  ce  îi  mai  sărbătorim? 

Gheorghe  Lazăr  a  fost  ceeace  ar  trebui  să  fie  orce  dascăl 
conştient  de  menirea  sa:  Dascăl  patriot  şi  mai  presus  de  toate 
Apostol. 

Discursul  dlui  Dr.  Anghelescu  ministrul 
instrucţiei  publice. 

Dl  ministru  al  instrucţiunii  publice  Dr.  C.  Anghelescu  a 
rostit  in  numele  guvernului  următoarele: 

In  desvoltarea  lor,  popoarele  urcă  drumurile  grele  şi  pri¬ 
mejdioase  care  duc  spre  culmile  idealurilor  lor  politice  şi  cul¬ 
turale.  Prinşi  în  vâltoarea  luptelor,  nu  putem  măsură  întinderea 
progreselor  realizate.  Aniversările  sunt  popasuri  care  vin,  chiar 
îa  un  veac  odată,  să  ne  dea  prilejui  să  aruncăm  privirile  spre 
trecut  şi  să  măsurăm  drumul  străbătut. 

Se  Împlineşte  un  veac  dela  trecerea  lui  Gh.  Lazăr  dintre 
cei  vii.  Înaintea  mormântului  să  ne  oprim  şi  să  îmbrăţişăm  cu 
o  privire  largă  istoria  şcoalej  româneşti  In  cursul  acestui  veac. 

Ce  perspectivă  măreaţă  ce  drum  fantastic  străbătut! 

Gh.  Lazăr  este  o  figură  simbolică  a  neamului  românesc. 
In  ciuda  hotarelor  artificiale,  pe  care  le  ridicase  vitregia  veacu¬ 
rilor  şi  răutatea  oamenilor,  sufletul  poporului  nostru  a  păstrat 
o  continuitate,  care  s’a  manifestat  în  decursul  veacurilor  prin- 
tr*un  schimb  aproape  neîntrerupt  de  oameni  şi  de  idei.  Trecerea 
lui  Lazăr  dincolo  de  munţi  simbohsează  descălecatul  cultural 
al  Ardelenilor,  care  a  dat  impulsul  întemeierii  unei  culturi  na¬ 
ţionale  aşâ  după  cum  cu  cinci  veacuri  mai  înainte,  descălecetul 
voivozilor  a  dat  impulzul  întemeierii  unei  vieţi  politice  de  stat. 

Ingenunchiaţi  pe  peatra  umilului  mormânt,  noi  putem 
să-i  strigăm:  Lazăre,  minunea  s’a  săvârşit;  neamul  românesc  a 
reînviat;  el  e  azi  aşâ  cum  l-ai  dorit  tu,  adunat  tot  la  un  loc  şi 
poate  să-şi  cinstească  eroii  fără  nici  o  stânjenire. 

Discursul  rflui  Vasilie  Soldiş. 

Sute  de  alţi  profesori  trăiseră  pe  vremea  lui  in  ţara  Ardea¬ 
lului  şi  în  ţările  româneşti  de  peste  munţi,  dar  numele  lor  s’au 
scufundat  necunoscute  in  marea  moartă  a  veşniciei;  ci  acesta 
untd,  al  lui  Gheorghe  Lazăr,  străluceşte  cu  strălucire  orbitoare 
pe  firmamentul  istoriei  neamului  de  români. 

Ce  a  făcut?  învăţase  la  cele  trebuitoare  pe  candidaţii  de 
preoţie  dela  Sibiiu.  Ocupaţie  prea  cinstită  şi  lucru  cu  rost,  dar 
o  făceau  şi  mulţi  alţii,  fără  ca  numele  lor,  ca  acel  al  lui  Gheorghe 
Lazăr,  să  fi  rămas  simbol  de  mărire  şi  isvor  de  glorioasă  vieaţă 
pentru  un  neam  întreg. 

Când  strigă  «Trăiască  Napoleon!»  dascălul  dela  Sibiiu  cereă 
dreptul  de  vieaţă  pentru  neamul  său  românesc  şi  ca  să  poată 
trăi,  cereă  libertatea  lui. 

Norocul  neamului  nostru  a  fost  că  nu  puteâ  trăi  Intre  ho¬ 
tarele  împărăţiei  habsburgice  celce  aclamase  numele  lui  Napoleon 
şi  astfel  Gheorghe  Lazăr  în  vara  anului  1816  a  trecut  Carpaţii 
dela  apus  spre  răsărit,  ducând  acolo  în  sufletul  său  idealul  la 
care  se  închină.  Şcoala  lui  dela  mănăstirea  sf.  Sava  a  fost  şcoala 
acestui  ideal. 

Toate  putem  a  le  dobândi,  spuneâ  el  românilor,  că  şi  noi 
suntem  ca  şi  alte  neamuri,  şi  nouă  ni-a  dat  Dumnezeu  acele 
daruri,  ca  şi  la  alte  neamuri,  numai  vrere  să  avem. 

In  cuvântarea  scrisă  de  el  la  înscăunarea  mitropolitului 
Dionisie  Lupu,  in  anul  1819,  primul  mitropolit  român  după 
veacuri  de  înstrăinare,  Gheorghe  Lazăr  vorbeşte  fără  înconjur 
despre  «dreptul  ce  avem  în  stăpânirea  pământului  strămoşesc» 
şi  despre  «isbăvirea  din  jugul  robiei  a  neamului  românesc», 
«strănepoţii  înaltului  Traian»,  cum  spune  dânsul.  Căci  pe  aceşti 
strănepoţi,  «înaltul  Traian  oaţe  in  ziua  de  azi  mai  cunoaşte-i-ar?» 
întreabă  el:  «Negreşit  i-ar  căută  în  plaiurile  cele  mari,  împără¬ 
teşti  şi  i  ar  află  în  viziunile  şi  bordeele  cele  proaste  şi  încenu- 
şate,  i-ar  căută  în  scaunul  stăpânirii  şi  i-ar  află  amărâţi  sub 
jugul  robiei». 

Sămânţa  semănată  de  dânsul  a  încolţit.  In  vara  anului 
1816  Gheorghe  Lazăr  trecuse  Carpaţii  dela  apus  la  răsărit,  ca 
prin  minunata  putere  a  conştiinţii  de  neam,  să  deştepte  în  su¬ 
fletele  robiţilor  români  de  acolo  vrerea  unităţii  şi  libertăţii  na¬ 
ţionale.  Şi  eată  că  in  vara  anului  1916,  exact  la  o  sută  de  ani 
după  aruncarea  sămintei,  vitejii  trec  Carpaţii  dela  răsărit  la  apus 
şi  infrâţindu-şi  vrerea  lor,  cu  a  noastră,  românii,  toţi  împreună 
dau  vieaţă  dreptului  ce  avem  *în  stăpânirea  pământului  stră¬ 
moşesc »,  şi  din  valurile  istoriei  frământărilor  omeneşti  înalţă  la 
suprafaţa  vieţii  ţara  mare  românească,  minunea  veacului,  visul 
fermecat  al  moşilor  şi  strămoşilor  noştri,  odorul  scump  şi  adorat 

al  nostru  celorce  trăim  astăzi  şi  al  celorce  după  noi  vor  vieţui 
români  pe  acest  dulce  pământ l 

După  o  sută  de  ani,  neamul  recunoscător  se  adună  azi  în 
jurul  mormântului  dela  Avrig,  ca  să  se  închine  memoriei  sămâ* 
nătorului. 

«Asociaţiunea  pentru  literatura  română  şi  cultura  poporului 
român»,  care  s’a  înfiinţat  acum  62  de  ani  în  numele  aceluiaş 
ideal  şi  acum  este  chemată  ca  tot  mai  vârtos  să  statornicească 
pentru  vecie  solidar  tatea  şi  unitatea  românească,  prin  glasul 
meu  smerit  aduce  prinosul  său  de  recunoştinţă  apostolului,  care 
acum  o  sută  de  ani  a  aprins  in  sufletele  românilor  făclia  con- 
ştiinţii  naţionale. 

Oheorghe  Lazăr,  numele  tău  fie  In  veci  binecuvântat! 

Discursul  dlui  Or.  I.  Mateiu. 

Unde-i  cuvântul  fermecat,  care  să  poată  cuprinde  toată 
revărsarea  bucuriei  nemărginite  ce  încălzeşte  inimile  noastre 
astăzi,  când  prăznuim  într’o  măreaţă  manifestare  naţională  po¬ 
menirea  celui  mai  mare  dascăl  din  câţi  i-a  avut  în  trecut  ţara 
şi  şcoala  românească? 

Ar  trebui  să  se  coboare  peste  noi  razele  acelei  lumini 
inspiratoare,  ce  au  stăpânit  odinioară  conştiinţa  lui  Gheoghe 
Lazăr,  spre  a  i  puteâ  evocă  în  toată  grandoarea  de  o  parte 
superba  personalitate  istorică,  de  alta  uriaşa  rodnicie  răsărită 
pe  urma  unei  scurte  dar  înflăcărate  apostolii  naţionale. 

Căci  oricât  am  ispiti  paginile  istoriei  noastre  culturale,  nu 
vom  găsi  în  galeria  luptătorilor  pentru  lumină  o  figură  mai 
singulară  şi  mai  neobişnuită  ca  a  lui  Gh.  Lazăr,  care  prin  scli¬ 
pirea  minţii  şi  fanatismul  credinţii  să  aibă  norocul  de  a  creiâ 
cel  mai  strălucit  capitol  din  epoca  renaşterii  naţionale  a  popo¬ 
rului  românesc. 

Iar  dacă  ne  întrebăm  pentruce  străbat  sentimente  atât  de 
covârşitoare  fiinţa  celor  de  faţă,  nu-i  greu  să  răspundem,  că 
ivirea  lui  Gh,  Lazăr  în  drumul  de  sbucium  al  poporului  româ¬ 
nesc  nu  este  un  simplu  accident  isvorât  din  capriciile  naturii, 
ci  darul  binecuvântat  al  Dumnezeirii,  care  trimite  pe  pământ 
crainicii  liberatori. 

Şi  n’a  fost  şi  tragedie  mai  mare  pentru  neamul  nostru 
decât  aceea  rare  fn  forme  diferite,  dar  cu  aceeaş  ţintă,  se  în- 
tindeâ  ca  un  biăsiâm  dealungul  veacului  al  XVIIMea  peste  pla¬ 
iurile  întunecate  ale  Daciei  antice. 

Pe  când  Principatele,  despoiate  de  domniile  pământene, 
cad  în  jugul  grecesc,  distrugător  al  vechilor  tradiţii  devieaţă  şi 
cultură  naţională,  Ardealul  iobagilor  se  preface  într’un  câmp 

de  sângeroase  sfâşieri  religioase,  provocate  de  spargerea  acelef 
unităţi  a  credinţi!,  in  care  trăiâ  dela  închegarea  lui  poporul  la¬ 
crimilor  şi  nădejdilor  sfinte. 

Astfel  Fanarioţii  şi  Habsburgii,  Înscenau  simultan  dure¬ 
roasa  dramă  a  neamului  românesc,  menită  să  sugrume  cele  două. 
forfe  de  vieată  ale  existentei  sale:  naţionalitatea  şi  ortodoxia 
şi  să  înghită  în  valurile  nefiinţei  toată  istoria  celor  17  veacuri 
scrisă  cu  sânge  şi  vitejie  de  munca  înaintaşilor  noştri  glorioşi. 

In  fruntea  acestor  vremi  de  suferind  şi  umiliri  ce  mistuiau 
o  naţie  nenorocită,  aveâ  să  răsară,  legănat  în  suspinele  Carpa- 
ţilor  purtători  de  durere,  acel  minunat  luptător,  care  prin  fla¬ 
căra  divină  ce-i  fusese  hărăzită  s’a  ridicat  la  înălţimea  profeţilor 
tălmăcitori  de  solii  cereşti  şi  nebiruiţi  izbăvitori  de  neamuri. 

Oh.  Lazăr  eră  un  predestinat.  Şi  de  aceea  trecerea  lui  prin 
şcoalele  de  înaltă  cultură  latină  dela  Sibiiu,  Cluj  şi  Viena,  n’avea 
să  fie  o  piatră  de  încercare  a  talentelor  sale,  ori  urmărirea  si¬ 
gură  de  intenţii  împărăteşti  convertitoare,  ci  atingerea  geniului 
său  cu  adierile  sfinte  de  romanitate  şi  naţionalitate,  ce  se  desfă¬ 
ceau  rodnice  din  operile  marilor  scriitori  ca  şi  din  luptele  po¬ 
litice  naţionale  dela  sfârşitul  veacului  al  optsprezecelea. 

Dar  preotul  noului  crez,  care  îndrăzneâ  să  afirme  cu  atâta 
tărie  drepturile  unui  popor  strivit  şi  să  înalte  cuvinte  de  laudă 
lui  Napoleon,  sdrobitorul  Habsburgilor,  fu  gonit  din  Sibiiu,  de 
răsbunarea  Vienei  înşelate. 

Oh.  Lazăr  iluminat  de  taina  chiemării  sale  istorice,  trece 
munţii  copilăriei  şi  îndreptându-se  cătră  Bucureştii  înstrăinării, 
realizează  acolo,  în  supreme  încordări,  cea  mai  înălţătoare  re¬ 
voluţie  sufletească  din  câte  cunoaşte  istoria  culturii  româneşti. 

înlăturarea  grecismului  ce  se  infiltrase  cu  toate  fibrele  sale 
otrăvitoare  în  vieaţa  principatelor,  şi  întoarcerea  imediată  la  vi- 
eata  naţională  părăsită,  erau  cele  două  gânduri  mari  fixate  de 
Gh.  Lazăr  în  sufletul  său,  gata  de  lungă  şi  nepotolită  luptă 
pentru  biruinţa  lor. 

Razele  de  foc  ale  acestei  evanghelii  pătrund  vertiginos  în 
largul  principatelor,  deslăntuind  curentul  acelei  singure  şi  im¬ 
petuoase  regenerări  naţionale,  care  dându-ne  pe  ambele  culmi 
ale  Carpatilor  puteri  de  credinţă  şi  de  resistenţă,  ne-a  dus  peste 
prevederile  noastre  ia  dreapta  biruinţă  a  unităţii  poporului  ro¬ 
mânesc. 

Şi  dacă  noi  am  avut  norocul  să  fim  martorii  fericiţi  ai  în¬ 
trupării  visului  istoric,  sântem  datori  să  ne  gândim  cu  recuno¬ 
ştinţă  in  bucuria  acestui  mişcător  praznic  de  pomenire,  că  cei 
dintâi  semănător  înflăcărat  al  minunii  zilelor  de  astăzi  a  fost 
nemuritorul  Oheorghe  Lazăr. 

Parlamentul  României  întregite,  conştient  de  adevărul 
acestei  credinţe  ca  şi  de  pilda  înaltă  ce  o  dă  tuturora  patrio¬ 
tismul  slăvitului  idealist  ardelean,  se  închină,  prin  graiul  meu, 
cu  evlavioasă  înfiorare  crucii  simbolice,  ce  binecuvântă  în  aler- 
garea  leacurilor,  mormântul  strălucitului  Profet  al  învierii  noastre 
naţionale ». 


In  jurul  reformei  învăţământului  teologic. 

Comentând  într’o  notiţă  articolul  din  numărul  de 
Maiu  al  «Revistei  Teologice»  cu  privire  la  reforma  în¬ 
văţământului  teologic,  «Viaţa  creştină»  crede  că  punctul 
nostru  de  vedere  «este  cu  totul  greşit».  Asta  fiindcă 
«pentru  misiunea  preoţească,  candidatul  trebue  .format’, 
iar  această  formare  nu  se  poate  realiză  decât  începând 
de  jos,  adecă  dela  baza  educaţiunii  viitorului  preot, 
ceeace  numai  prin  seminarii  se  poate  rea’izâ.  Academia 
de  3  sau  4  ani  —  crede  mai  departe  «Viaţa  ereştină»  — 
nu  va  putea  distruge  duhul  materialist,  pe  care  mediul 
cultural  dela  noi,  adesea  lipsit  de  idealuri  superioare,  îl 
infiltrează  în  toate  sufletele  ce  trec  prin  liceele  noastre». 

Fără  să  avem  pretenţia  de  a  face  din  părerea  noa¬ 
stră  o  dogmă,  ne- o  menţinem  în  întregime,  întrucât  cre¬ 
dem,  că  nimeni  n’are  mai  multă  trebuinţă  de  o  temeinică 
cultură  generală,  decât  preotul,  cu  deosebire  preotul  zi¬ 
lelor  noastre.  Iar  această  cultură  generală  nu  se  poate 
câştigă  decât  în  licee,  pentrucă  seminariile  au  un  pro¬ 
gram  de  învăţământ  unilateral,  cuprinzând  în  partea  lui 
covârşitoare  discipline  pur  teologice.  Şi,  în  materie  de 
apostolat,  fetişismul  specializării  —  în  afară  de  cazul, 
când  acesta  se  basează  pe  o  temeinică  cultură  gene¬ 
rală  —  are  consecinţe  fatale.  El  produce  oameni,  cari 
cred  că  dincolo  de  «specialitatea»  lor  nu  mai  există 
nimic  şi  cari  ajungând  în  faţa  unor  conflicte  de  vieaţă, 
în  cazul  cel  mai  bun  sunt  siliţi  să  stea  neputincioşi,  sau 
să  cedeze  soluţiilor  pe  care  li  le  îmbie  «lumea»  ispiti¬ 
toare.  Şi  asta  din  simplul  motiv,  că  n’au  suficienţi  ter¬ 
mini  de  comparaţie. 

Fără  să  ne  încumetăm  a  revendică  superioritatea 
absolută  a  clerului  nostru  ieşit  din  academia  teologică 
<de  trei  sau  patru  ani  faţă  de  cel  cu  pregătire  semina- 
rială,  să  nu  ni  se  ia  în  nume  de  rău,  dacă  ne  aducem 
aminte  totuşi  de  constatarea  —  formulată  de  bunâseamă 
prea  categoric  —  pe  care  au  făcut-o  cu  durere  atâţia 
fraţi  din  vechiul  regat,  că  «seminariile  —  în  actuala  lor 
organizare  —  produc  atei»,  dovadă  că  aşa  de  puţini 
absolvenţi  se  hotărăsc  să  îmbrace  haina  modestă  a  preo¬ 
ţiei.  Dinpotrivă,  absolvenţii  academiilor  teologice  —  cu 
extrem  de  puţine  excepţii  —  intră  în  cler  chiar  imediat 
după  terminarea  studiilor.  Cine  vrea  să  se  convingă  de 
acest  adevăr,  n’are  decât  să  consulte  de  pildă  situaţia 
absolvenţilor  din  anul  1921—22  ai  academiei  teologice 
din  Sibiiu. 

Şi  e  firesc  să  se  întâmple  aşa,  pentrucă  tinărul  ieşit 
din  liceu  are  maturitatea  suficientă  pentru  a-şi  alege 
«drumul  vieţii»,  pe  care  învăţământul  academic  nu  poate 
decât  să  i-1  netezească  şi  să  i-1  lumineze. 

Cu  totul  alte  sunt  posibilităţile  sufleteşti  pentru 
alegerea  «carierei»  la  copilul  care  intră  în  şcoala  de  pre¬ 
gătire  preoţească  la  vârsta  de  11 — 12  ori  chiar  14  —  15 
ani.  El  nu  poate  şi  de  aceea  nici  o  lege  din  lume  nu-i 
va  putea  pretinde  să  stărue,  vrea-nu  vrea,  pe  drumul  pe 
care  a  pornit  de  cele  mai  multeori  numai  din  îndemnul 
altuia,  ori  ispitit  de  avantagiile  gratuităţii  din  seminar. 

Cât  despre  necesitatea  culturii  generale  a  preotului 
ea  —  repetăm  —  nu  se  poate  câştigă  decât  în  liceu. 
Această  constatare  e  întărită  până  şi  de  apărătorii  ac¬ 
tualului  sistem  al  învăţământului  teologic  din  vechiul 
regat  şi  Basarabia,  întrucât  ei  pretind  să  se  introducă 
în  învăţământul  seminarial  cât  mai  multe  discipline  «pro¬ 
fane».  Introducerea  acestora,  fără  reducerea  materiilor 
teologice  însă,  produce  implicit  cea  mai  dezastruoasă 
îngrămădire  a  materiei  didactice.  Iar  surmenajul  intelec¬ 
tual  este  ştiut  că  duce  în  chip  fatal  Ia  superficializare. 
Şi  asta  cu  atât  mai  mult  cu  cât  el  se  impune  în  chip 
forţat  unor  copii  cu  o  limitată  capacitate  spirituală. 

Iată  motivele,  cari  ne- au  determinat  între  altele  cre¬ 
dinţa,  că  numai  un  învăţământ  academic,  zidit  pe  te¬ 
melia 'unei  culturi  generale  câştigate  în  liceu,  poate  ga¬ 
ranta  o  superioară  pregătire  a  clerului  nostru,  în  con¬ 
formitate  cu  implacabilele  postulate  ale  vremilor  nouă. 

N.  C. 


MIŞCAREA  LITERARA. 

Problema  antropologică  în  concepţia  despre  lume  şi 
Problema  cosmologică  în  concepţia  despre  lume  de  prof. 
Dr.  W.  Koppelmann,  dela  universitatea  din  Miinster.  Trad.  de 
preotul  Qh.  N.  Niţu.  Tipografia  «Munca»,  Franz  Ghinsberg. 
Roman  1923. 

Iată  două  broşuri,  cari  cred  că  nici  odată  n’ar  fi  putut  fi 
mai  de  actualitate  decât  azi,  când  dintr’un  «scientism»  dus  la 
extrem  naufragiaţii  diferitelor  confesiuni  creştine  pierzând  di¬ 
naintea  ochilor  farul  luminos  şi  îndreptător  spre  un  liman  sigur 
al  concepţiei  creştine  despre  lume  şi  om,  oarbecă  în  întune- 
recul  celei  mai  desăvârşite  desorientări  cu  privire  la  aceste  pro¬ 
bleme  mari  şi  hotărâtoare  in  vieaţă,  aşteptând  resolvirea  lor 
azi  dela  una,  mâne  deia  alta  dintre  teoriile  şi  sistemele  cari  se 
perândează  în  a  domină  ştiinţele  fizlco-naturale  şi  filozofia. 

Cu  autoritatea  şi  siguranţa  cărturarului  erudit  autorul  ne 
arată  în  cea  dintâiu  broşură  cum  problema  antropologică,  între¬ 
barea  despre  locul  omului  în  univers,  despre  originea  lui  şi  a 
superiorităţii  lui  faţă  de  animal,  cu  toată  însemnătatea  ei  n’a 
putut  fi  în  deajuns  lămurită  până  azi  nici  de  către  ştiinţele 
fizico-naturale,  pretinse  exacte,  nici  de  filozofia  şi  psichologia 
empirică.  In  fiecare  din  aceste  domenii  se  lucrează  azi  după 
teorii,  cari  mâne  pot  fi  înlocuite  prin  altele  şi  cari  în  consecinţă 
tocmai  în  urma  nestabilităţii  lor  nu  pot  servi  de  bază  pentru  o> 
soluţionare  obiectivă  şi  definitivă  a  acestei  mari  probleme. 

Acelaşi  eşec  îl  îndură  ştiinţele  naturale  şi  filozofia  —  ne 
spune  autorul  în  a  doua  broşură  —  şi  când  încearcă  sâ  dea 
răspunsul  cuvenit  la  întrebările  despre  originea  şi  fiinţa  lumii, 
despre  începutul  şi  scopul  evoluţiei  din  univers,  cu  un  cuvânt 
când  încearcă  să  rezolve  problema  cosmologică.  Astronomia  b. 
o.,  oricât  de  minunate  ar  fi  de  altcum  rezultatele  ei,  nu  ne  poate 
spune  nimic  precis  despre  structura  universului  şi  cu  atât  mai 
puţin  despre  esenţa  lumii.  Şi  tot  aşâ  de  neputincioase  sunt  în  faţa 
tainelor  naturii  şi  celelalte  ştiinţe  naturale  inclusiv  biologia,  geo¬ 
logia  şi  paleontologia.  Rezultatele  lor  mult  trâmbiţate  sunt  în 
cele  mai  multe  cazuri  simple  ipoteze  şi  teorii,  cari  ocupându-se 

mai  multe  dintre  ele  cu  aceeaş  chestiune  nu  arareori  se  con» 
trazic  direct  una  pe  alta,  discreditându-se  prin  aceasta  tot  mai  mult. 

Iar  întrucât  priveşte  filozofia,  nici  ea  nu  e  in  start  să  ne 
dea  lămuriri  precise  cu  privire  la  esenţa  ultimă  a  lumii,  deşi 
unele  din  judecăţile  ei,  cum  e  b.  o.  aceea  alui  Kant,  după  care 
mintea  omenească  nu  are  puterea  suficientă  şi  mijloacele  ne¬ 
cesare  pentru  a  pătrunde  In  înţelegerea  lumii,  în  sine,  sunt  de 
mare  importanţă,  întrucât  spulbera  aureola  de  «exactitate»  a 
ştiinţelor  naturaie  şi  nimicesc  impresia  deprimantă  ce  o  pro¬ 
voacă  aceste  ştiinţe  prefăcând  universul  întreg  şi  deci  şi  pe  om 
într’un  mecanism  rigid,  fără  simţire,  fără  suflet. 

După  cât  se  pare  broşurile  traduse  de  părintele  Niţu  fac 
parte  ca  două  capitole  ale  ei,  dintr’o  lucrare  mai  vastă  a  dlui 
prof.  Dr.  W.  I.  Koppelmann  şi  îşi  au  întregirea  lor  într’un  al 
treilea  capitol,  Ia  care,  dacă  nu  mă  înşel,  face  alusie  traducătorul 
în  prefaţa  broşurii  a  doua  şi  în  care,  îmi  place  să  cred,  că  au¬ 
torul  ajunge  la  conclusia,  că  numai  in  cadrul  concepţiei  cre¬ 
ştine  despre  lume  îşi  pot  primi  aceste  două  probleme  de  cea 
mai  mare  importanţă,  cea  antropologică  şi  cea  cosmologică,  so¬ 
luţionarea  lor  competentă  şi  definitivă,  soluţionare  care  să  poată 
mulţumi  totdeauna  atât  intelectul  cât  şi  inima  omului. 

Avem  nădejdea  că  păr.  Niţu  urmând  şi  mai  departe  îndem¬ 
nului  lăudabil  din  care  a  rezultat  traducerea  reuşită  a  acestor 
două  broşuri  ne  va  da  în  curând  ca  o  întregire  a  lor  şi  tradu¬ 
cerea  celui  al  treilea  capitol  vizat  de  Sf.  Sa  ca  unul  ce  s’ar 
ocupă  cu  problema  religioasă.  Ar  face  prin  această  întregire 
bune  servicii  Bisericii  în  lupta  ei  cu  materialismul  cras  al  zilelor 
de  azi,  care  a  venit  asupra  noastră  ca  o  plagă,  tocmai  pe 
urma  încrederii  prea  mari  cu  care  lumea  de  azi  este  totdeauna 
gata  să  primească  drept  adevăr  incontestabil,  orice  părere  greşită, 
prezentată  ca  rezultat  al  unor  cercetări  ştiinţifice  din  domeniul 

ştiinţelor  naturale  «exacte».  Lazar  Vasilescu. 

* 

lnventariul  monumentelor  şi  obiectelor  istorice  şi  arti¬ 
stice  săseşti  dîn  Transilvania,  cu  o  introducere  asupra  acti¬ 
vităţii  saşilor  din  Transilvania  in  domeniul  artelor  plastice  de 
Mihael  Csaki,  membru  al  comisiunii  Monumentelor  istorice. 
«Cartea  Românească»,  Cluj  1923,  pag.  43.  Broşura  aşâ  de  îngrijit 
tipărită  în  editura  Comisiunii  Monumentelor  Istorice  cuprinde 
un  succint  istoric  al  poporului  săsesc  din  România  precum  şi 
al  activităţii  artistice  desfăşurate  de  Saşi  în  domeniul  artelor 
plastice.  Temeinicului  studiu  îi  urmează  inventariul  monumen¬ 
telor  istorice  şi  artistice  săseşti  din  Transilvania,  ca:  Cetăţi,  biserici, 
potire,  clopote,  statui,  picturi  etc.  Pentru  Saşi  broşura  este  o 

mândrie,  pentru  noi  ea  poate  fi  un  îndemn. 

* 

Lucrările  Congresului  extraordinar  al  Bisericii  basa- 
rabene  din  eparhia  Chişinâului  şi  Hotinului  şi  a  nou  înfiinţa¬ 
telor  eparhii,  a  Hotinului  şi  Cetăţii  Albe-lsmaîl.  Sesiunea  Iulie 
1923.  Chiştnău,  Tipografia  Eparhială,  —  pp.  146. 

Congresul  a  ţinut  dela  2—10  Iulie.  Desbaterile  Iui  sunt 
cuprinse  în  această  dare  de  seamă,  în  care  se  tipăresc  cuvân¬ 
tările  însufleţite  dela  deschidere  ale  ierarhilor  şi  procesele  ver¬ 
bale  ale  şedinţelor. 

Acolo,  ca  şi  la  noi,  fiecare  cerc  electoral  trimite  câte  3  de¬ 
legaţi  Ia  Congres,  un  preot  sau  protoiereu,  un  cântăreţ  sau 
4iacon  şi  un  epitrop.  Cântăreţul  este  însă  socotit  acolo  drept 
cleric  şi  epitropul  e  asemenea  omul  bisericii.  Fiecare  din  cele 
9  judeţe  are  4—5  cercuri  electorale,  iară  oraşul  Chişinău  a  trimis 
singur  8  delegaţi. 

Congresul  a  ascultat  dările  de  seamă,  a  rezolvit  chestiunile 
împreunate  cu  susţinerea  seminarului  teologic,  a  Consistorului  du¬ 
hovnicesc,  a  şcoalei  eparhiale  de  fete,  a  şcoalei  de  cântăreţi,  a  so¬ 
cietăţii  misionare  «Frăţimea  Naşterii  lui  Hrijtos»  şi  a  Societăţii 
istorice-arheologice  bisericeşti.  A  orânduit  editarea  Revistei 
oficiale  «Luminătorul»,  ospătoria  catedralei  din  Chişinău  şi  a 
ascultat  darea  de  seamă  a  Sfatului  Frăţimei  profesorilor  de  re¬ 
ligie,  examinând  socoţile  tuturor  acestor  instituţii  şi  votându-le 
bugetul  pentru  viitor. 

Interesant  este  că  toate  aceste  aşezăminte  îşi  primesc  sub¬ 
venţia  în  cea  mai  mare  parte  din  venitul  fabricei  de  lumânări, 
care  singură  le  alimentează  pe  acestea  şi  alte  încă. 

Când  biserica  va  aveâ  monopolul  asupra  tuturor  obiec¬ 
telor  necesare  cultului,  acest  monopol  va  aduce  aproape  pe 
de-a  întregul  fondul  necesar  pentru  acoperirea  trebuinţelor.  Şi 
vom  înlătură  şi  negoţul  necuviincios,  pe  care  il  fac  azi  jidanii, 
mai  ales  cu  lucrurile  bisericeşti. 

* 

în  oastea  Iui  Hristos  (Im  Heerbaun  des  Priester  Konigs), 
meditaţii  pentru  trezirea  şi  promovarea  duhului  preoţesc,  în  le¬ 
gătură  cu  evanghelia  dela  Luca,  de  Karol  Haggeney  S.  I.  voi. 
V.  Maestru  şi  Ucenici,  (ciclul  Rusaliilor  UI)Herder-Freiburg  0.4  50. 

Scris  în  acelaş  spirit,  cu  acelaş  aparat  de  informaţii  şi  mai 
ales  cu  însufleţirea  fără  pereche  pentru  Hristos,  volumul  acesta 
complectează  pe  cele  premergătoare,  de  cari  am  mai  vorbit  în 
această  revistă.  Se  analizează  Cap.  16—21  dela  Luca,  în  cari 
se  scot  îndeosebi  la  suprafaţă  îndrumările  pastorale  ale  Mân¬ 
tuitorului  către  ucenicii  Săi,  în  cuvinte  simple,  dar  pline  de  în¬ 
sufleţire,  îmbrăcate  în  parabole  frumoase.  Autorul  ştie  să  dea 
ceeace  este  mai  de  interes  pentru  preot. 

* 

In  şcoala  Evangheliei  (In  der  Schule  des  Evangeliumsjs 
meditaţii  pentru  preoţi  in  legătură  cu  sf.  evanghelie  dela  Matei 
de  Hermann  /.  Cladder  S.  I.  şi  K^fol  Haggeney  S.  I.  în  7  vo¬ 
lume.  12°.  Herder  Freiburg  in  Breisgau. 

Volumul  6  tratează  In  legătură  cu  cap.  20 — 23.  lupta  ho¬ 
tărâtoare  în  Ierusalim,  între  duşmani  şi  biruitorul  lor.  —  Hristo^ 
apare  ca  luptător  împotriva  judaismuiui  şi  a  necredintii  şi  ca 
aspru  judecător. 

Sunt  aici  adevăruri  spuse,  cari  se  potrivesc  vremilor  de 
acum  şi  au  darul  să  întărească  şi  să  înalte  inima  de  preot.  Căci 
Domnul  ţine  în  mânile  Sale  frânele  guvernării  acestei  lumi, 
îngrijeşte  de  ai  săi,  frânge  puterea  vrăşmaşilor  şi  toate  le  în- 
dreptează  astfel,  ca  biruin(a  finală  să  fie  întru  mărirea  lui  Dum¬ 
nezeu  în  lume.  Pr.  P.  M. 


CRONICA  BISERICEASCĂ-CULTURALÂ. 

Punerea  pietrei  fundamentale  a  catedralei  ortodoxe 
din  Cluj  —  Cetatea  suferinţelor  noastre  naţionale  şi  a  tuturor 
umilirilor,  care  a  fost  in  trecut  Clujul,  va  primî  o  nouă  podoabă. 
Căci  în  ziua  de  7  Octomvrie  1923  s’a  pus  cu  mare  alaiu  te¬ 
melia  unui  măreţ  locaş  de  închinare  Dumnezeului  izbăvirii  noastre, 
locaş  care  e  menit  să  fie  şi  simbolul  vecinie  al  acestei  izbăviri. 

Evenimentul  prin  care  s'a  aşezat  peatra  fundamentală  a 
catedralei  ortodoxe  din  Cluj  este  un  exemplu  de  afirmare  bi¬ 
sericească  şi  naţională.  Pentru  prezent  el  este  prilej  de  încre¬ 
dere,  iar  pentru  viitor  —  semnul  unei  datorii  mari. 

Catedrala  se  ridică  din  iniţiativa  îndrăzneaţă  şi  stăruitoare 
a  P.  S.  S.  Episcopul  Nicolae  han  al  Vadului,  Clujului  şi  Felea- 
cului  şi  din  jertfa  ţării.  La  solemnitate  au  participat  Prinţul  Carot 
moştenitorul  tronului,  II.  PP.  SS.  LL.  Mitropoliţii  Nicolae  al  Ar¬ 
dealului  şi  Pimen  al  Moldovei,  PP.  SS.  LL.  Episcopii  Nicolae  al 
Clujului,  Roman  al  Orăzii  mari.  Duma  al  Argeşului,  Ministrul 
Banu  al  cultelor  şi  delegaţii  tuturor  instituţiilor  culturale  din  ţară. 

După  un  grandios  serviciu  divin,  săvârşit  de  înaltul  cler, 
pe  locul  de  zidire  al  nouei  catedrale  şi  în  faţa  unei  imense 
mulţimi  de  credincioşi,  numărul  cărora  se  cifrează  la  5000,  s’a 
pus  peatra  de  temelie  a  sfântului  lăcaş  —  cu  următorul  act  co¬ 
memorativ: 


Actul  comemorativ. 

«Spre  lauda  şi  mărirea  lui  Dumnezeu,  cu  a  cărui  cerească 
îndurare  s’a  înfăptuit,  în  anul  Mântuirii  1918,  unitatea  naţională 
a  neamului,  hotărâtu-s’a  înălţarea  acestui  sfânt  şi  dumnezeesc 

Altar,  aci  în  cetatea  Clujului,  in  inima  Ardealului  desrobit,  ca 
să  fie  generaţiilor  viitoare  mărturie  vie  şi  grăitoare  a  simţămin- 
telor  de  pietate  şi  recunoştinţă  faţă  de  Providenţă  a  celor  pe 
cari  ea  i-a  rânduit  să  vadă  împlinit  aievea  visul  de  veacuri  al 
înaintaşilor  lor.  Şi  s’a  hotărât  ca  acest  măreţ  locaş  de  închinare 
creştinească  să  fie  biserica  catedrală  a  reînviatei  şi  de  Dumnezeu 
păzitei  Eparhii  a  Vadului,  Clujului  şi  Feleacului,  spre  pome¬ 
nirea  în  veci  slăvitului  apărător  al  creştinătăţii  şi  întemeietor  al 
ei  Ştefan  Vodă  cel  Mare,  cel  Bun  şi  Sfânt,  iar  hramul  să-i  fie 
al  Adormiră  Maicii  Domnului  nostru  Isus  Hristos  întru  amin¬ 
tirea  istoricei  zile  de  15/26  August  1916  când  bravele  oştiri  ale 
Patriei  mume  au  pornit  răsboiul  cel  mare  şi  greu  pentru  des- 
robirea  şi  liberarea  fraţilor  de  sub  stăpânirile  străine». 

După  ce  lucrările  pregătitoare  s’au  făcut  prin  osârdia  P.  S.  S. 
Episcop  Nicolae  al  locului  şi  prin  stăruinţa  Consistorului  său  epis- 
copesc  şi  prin  aprobarea  sinodului  eparhial,  cu  ajutorul  mate¬ 
rial  şi  moral  al  stăpânirii  şi  al  drept  credincioşilor  fii  ai  bisericii 
străbune,  s’a  început  zidirea  după  planurile  arhitecţilor  Pom- 
poniu  şi  Cristinel,  executori  tehnici  fiind  inginerii  Eremie  şi 
Marcu,  în  ziua  de  28  August  1923,  în  al  nouălea  an  de  glo¬ 
rioasă  domnie  al  M.  S.  Regelui  Ferdinand  I  şi  Augustei  sale 
soţii  M.  S.  Regina  Maria,  moştenitor  al  tronului  fiind  A.  S.  R. 
principele  Carol,  prezident  al  consiliului  de  miniştri  dl.  Ion  I. 
C.  Brătianu,  ministru  al  cultelor  d.  Constantin  Banu,  Primat  al 
Românei  I.  P.  S.  Dr.  Miron  Cristea,  Mitropolit  al  Transilvaniei 
1.  P.  S.  Dr.  Nicolae  Bălan  şi  episcop  al  Vadului,  Clujului  şi 
Feleacului  P.  S.  S.  Nicolae  Ivan,  iniţiatorul  şi  ostenitorul  cel 
mai  zelos  al  înălţării  Sfântului  lăcaş.  Iar  în  ziua  de  7  Octomvrie, 
a  aceluiaş  an,  după  ce  s’au  făcut  îndatinatele  rugăciuni  către 
cel  Atot  Puternic  părinte  ceresc,  s’a  aşezat,  cu  mare  pompă, 
piatra  de  temelie  a  clădirii,  în  care  s’a  pus  pentru  conservare 
in  viitorul  cât  mai  depărtat  şi  acest  act,  în  prezenţa  A.  S.  R. 
principelui  moştenitor  şi  mai  marilor  diregători  ai  Statului,  ie¬ 
rarhi  ai  Bisericei,  comandanţi  ai  oştilor  şi  fruntaşi  ai  clerului 
şi  poporului  aici  mai  jos  subscrişi». 

După  aceea  P.  S.  S.  Episcop  Nicolae  Ivan  deschide  seria 
cuvântărilor  cu  următorul  discurs: 

« Alteţa  Regală, 

Bărbatul  providenţial  al  bisericei  noastre,  nemuritorul  Şa- 
guna,  în  nemărginita  dragoste  ce  o  purtă  pentru  biserica  orto¬ 
doxă  din  Ardeal,  din  părţile  bănăţene  şi  ungurene,  cu  mintea 
lui  ageră  şi  luminată,  între  alte  probleme  frumoase  s’a  gândit 
şi  la  înfiinţarea  unei  Episcopii  ortodoxe  pentru  părţile  nordice 
ale  Ardealului,  cu  reşedinţa  în  Cluj  în  locul  episcopiilor  îngro¬ 
pate  de  urgia  vremilor. 

Cugetul  lui  curat,  spiritul  lui  de  mare  organizător,  n’a  putut 
înlătură  zăgazurile  ce  i  s’au  aşezat  In  drum  şi  a  trebuit  să  aş¬ 
teptăm  alte  vremi,  alte  zile  mai  fericite,  pentru  realizarea  planului 
măreţ  făurit  în  capul  cel  mai  luminat  ce  a  purtat  coroana  de 
principe  bisericesc. 

Şi  acele  zile,  mulţumită  lui  Dumnezeu,  Care  şi-a  întors 
faţa  spre  noi,  mulţămită  vitejiei  ostaşilor  români,  mulţămită  ma¬ 
relui  lor  Căpitan,  Maiestatea  Sa  Regele  Ferdinand  I  au  sosit 
deodată  cu  zorite  libertăţii  naţionale  cu  desprinderea  cătuşelor 
de  pe  sufletele  şi  trupurile  noastre  şi  cu  întregirea  neamului 
in  hotarele  sale  etnice. 

Azi  Clujul  a  încetat  de  a  fi  Oolgotha  suferinţelor  noastre. 
Clujul  a  devenit  centru  de  cultură  românească,  centru  de  lu¬ 
mină  şi  de  soare  strălucitor. 

Dela  catedrele  universităţii,  dela  catedrele  tuturor  şcoalelor 
se  răspândeşte  din  belşug  raze  binefăcăroare  de  cultură  dătă¬ 
toare  de  vieaţă,  pentru  ca  să  împrăştie  în  provinciile  desrobite 
întunerecul  ce  se  lasă  cu  greutatea  plumbului  asupra  poporului 
nostru  asuprit  şi  chinuit. 

Episcopia  ctitorului  Ştefan  cel  mare,  reînviată  ca  prin  mi¬ 
nune  din  darurile  cerului,  are  frumoasa  misiune  de  a  propo¬ 
vădui  de  acum  încolo  pacea,  dragostea  cătră  deaproapele  şi  va 
învăţă  pe  credincioşii  bisericei,  ca  să  preamărească  pe  Dum¬ 
nezeu. 

Lăcaşul  sfânt,  maica  bisericilor  din  dieceză,  se  va  înălţă 
măreţ  şi  ocrotitor,  ca  un  liman  de  odihnă  şi  întărire  sufletească, 
chemând  oamenii  peste  valurile  vieţii  şi  glasurile  ispitelor,  pen- 
truca  în  umbra  lui  şi  în  armonia  cântecelor  liturghice,  să-şi 
găsească  mângâiere,  putere,  bunătate  şi  iertare. 

Mai  ales  generaţia  tânără  de  azi  poate  află  în  învăţăturile 
Mântuitorului  nostru  călăuza  sigură  în  mijlocul  marilor  prefaceri 
puternicilor  curente  ce  au  sdruncinat  echilibrul  sufletesc  al  oame¬ 
nilor  după  răsboiu. 

Nu  este  pe  lume  filosofie  mai  înălţătoare,  morală  mai  su¬ 
blimă,  isvor  mai  nesecat  de  bucurii  sufleteşti  ca  învăţătura  lui 
Hristos. 

Nu  e  suferinţă  destul  de  mare  pe  lume,  ca  să  poată  nimici 
dumnezeiasca  putere  de  mângâiere  a  religiei  noastre. 

Şi,  durere,  aceasta  mare  putere  —  credinţa  —  începe  a  fi 
dispreţuită  de  oameni  neînţelegători. 

De  aici  datoria  sfântă  şi  imperioasă  de  a  vesti  cuvântul 
lui  Hristos  de  a  lămuri  pe  înţelesul  tuturor  marele  adevăr  al 
legii  creştine  cu  cuvântul  şi  cu  scrisul  nostru. 

Să  facem,  ca  Sionul  ce  se  va  ridică,  să  fie  nu  numai  una 
din  cele  mai  impunătoare  catedrale  din  câte  are  ţara  noastră 

în  tot  cuprinsul  ei,  ci  să  fie  şi  un  amvon  binecuvântat  de  cei 
de  sus,  de  pe  care  să  răsune  glasuri  pline  de  râvnă  pentru 
cauza  Domnului,  cari  se  cheme  cu  convingere  şi  cu  dragoste 
pe  credincioşi  cătră  o  adevărată  cunoaştere  a  învăţăturilor  Mân¬ 
tuitorului  nostru. 

Drept  simbol  sfânt  catedralei  noastre  am  ales  Hramul 
«Adormirea  Maicei  Domnului»,  aceea  zi  fericită  care  să  amin¬ 
tească  generaţiilor  ce  se  vor  închina  la  acest  altar,  că  în  lumina 
ei  a  trecut  Carpaţii  oastea  sufletelor  noastre,  aducându  ne  solia 
mântuirii. 

Stăpâniţi  de  farmecul  acestui  simbol  şi  mulţumind  cu 
adâncă  recunoştinţă  Alteţei  Voastre  Regale  pentru  regeasca 
încurajare,  rog  pe  Bunul  Dumnezeu  să  coboare  darul  său  ceresc 
asupra  acestui  lăcaş  şi  asupra  scumpei  noastre  Dinastii». 

Urmează  A.  S.  R.  Principele  Catol,  moştenitorul  tronului, 
care  spune  aceste  frumos  ticluite  cuvinte: 

« Mare  eşti,  Doamne,  şi  minunate  sunt  făptuirile  tale »,  — 
iată  vorbele  pe  care  le  cred  cele  mai  potrivite  pentru  a  caracte- 
rizâ  serbarea  de  azi,  căci  azi  vedem  un  vis  strămoşesc  îndeplinit, 
un  vis  de  mai  bine  de  400  de  ani.  Prin  clădirea  bisericii  epi¬ 
scopale  din  Cluj ,  nu  trebue,  cred  eu,  să  vedem  numai  clădirea  ci 
mai  presus  de  toate  trebue  să  vedem  un  simbol,  un  simbol  curat 
românesc.  ( Urale  îndelungate). 

*  Ca  şi  în  vremile  strămoşeşti  când  voevozit  noştri  însemnau 
prin  pietrele  bisericei  isbânzile  mari  asupra  duşmanilor,  aşâ  noi 
românii  de  azi,  însemnăm  punctul  final  al  victoriei  noastre. 
(Nesfârşite  urale).  Punctul  final,  punct  înălţător  al  sufletelor  a 
fost  şi  va  fi  credinţa  poporului  nostru. 

« întemeind  azi  o  biserică,  arătăm  că  misiunea  Românilor 
e  o  misiune  de  pace  căci  cine  întemeiază  o  biserică,  nu  poate 
aveâ  alt  gând  decât  acela  al  lui  lisus.  Biserica  e  chemată  să 
propovăduiască  pacea  şi  buna  înţelegere  între  fraţi.  Cred  că 
aceste  sentimente  sunt  sentimentele  oricărui  bun  român  din  ziua 
de  azi,  şi  cred  că  rugăciunile  de  azi  către  Domnul  au  fost  mai 
presus  de  toate  simbol  de  unire  al  tuturor  Românilor ». 

Mai  vorbesc  I.  P.  S.  Mitropolit  Nicolae  al  Ardealului,  Pimen 
al  Moldovei,  Ministrul  Banu  şi  dl  Ooldiş  prezidentul  «Astrei». 

Solemnitatea  s’a  desfăşurat  în  cadre  de  o  rară  măreţie, 
fapt  care  se  datoreşte  în  cea  mai  mare  parte  P.  S.  Sale  Epis- 
populni  Ivan,  care  n’a  cruţat  râvna  şi  iscusinţa  în  temeinica  ei 
pregătire. 

Fie  ca  ziua  de  7  Octomvrie  1923  să  însemneze  începătura 
unui  nou  veac  de  propovăduire  creştinească  în  nou  înfiinţata 
şi  de  Dumnezeu  păzită  eparhie  a  Clujului. 

Inaugurarea  Academiei  teologice  din  Oradea-mare. 

In  ziua  de  3/16  Octomvrie  s'a  făcut  inaugurarea  festivă  a  Aca¬ 
demiei  teologice  ortodoxe  din  Oradea-mare,  academie  înfiinţată 
pe  urma  stăruinţelor  neobosite  ale  P.  S.  S.  episcopul  Roman 
Ciorogariu,  care  a  înţeles  rostul  superior  şi  necesitatea  unui 
asemenea  aşezământ  cultural  în  centrul  atât  de  înstrăinat  al  Bi¬ 
horului  românesc. 

Adresându-se  tinerimii  academice,  P,  S.  Sa  a  spus  cu  acest 
prilej  şi  următoarele  cuvinte  de  îndemn  arhieresc:  «Voi,  iubiţii 
mei  fii,  veţi  află  în  acest  oraş  pompos  monumente  de  cultură 
şi  civilizaţie.  Toate  sunt  ridicate  din  sudoarea  poporului  nostru. 
Noi  nu  strălucim  în  bogăţii,  nici  nu  le-ara  râvnit  vre-odată,  căci 
noi  ne  lăudăm  întru  sărăcia  noastră.  De  aceea  cine  caută  ase¬ 
menea  străluciri  la  noi,  acela  se  amăgeşte.  Acela  nici  nu  e 
suflet  de  preot,  ci  suflet  lumesc,  care  în  ale  lumei  îşi  caută  fe¬ 
ricirea.  Nici  nu  pentru  aceştia  sunt  deschise  porţile  acestei 
şcoli,  ci  pentru  sufletele  curate  creştineşti  şi  omeneşti,  cari  au 
un  ideal...  De  aceea  deslegaţi-vă  curelele  încăiţămintelor  voastre, 
când  intraţi  în  această  şcoală,  căci  loc  sfânt  este  locul,  pe 
care  staţi». 

Iar  părintele  asesor  consistorial  şi  director  al  nou  înfiinţatei 
academii  teologice  arătând  chemarea  superioară  a  instituţiunii 
şi  a  unei  preoţimi  cu  o  temeinică  pregătire,  în  aceste  părţi  ale 
României  întregite  şi  în  aceste  vremi  de  cumplite  prefaceri  cul¬ 
turale,  a  făcut  constatări,  cari  vădind  o  profundă  înţelepciune 
sunt  vrednice  să  fie  reţinute:  «Hotarele  le  putem  apără  cu  arma, 
dar  bolile  sufleteşti,  păcatele,  nu.  Pentru  combaterea  acestora 
avem  nevoie  de  o  puternică  armată  spirituală,  de  o  preoţime 
crescută  după  exigentele  vremii. 

Am  trasat  până  acum  numai  hotarele  geografice  ale  Ro¬ 
mâniei  mari  şi  păzirea  pământului  ţării  am  incredinţat-o  armatei. 

Să  nu  uităm  însă  că  România  mare  rămâne  o  ficţiune» 
câtă  vreme  ea  nu  va  fi  cuprinsă  în  sufletele  noastre.  Atâta  pa¬ 
triotism  va  fi  în  ţară  câtă  iubire  de  ţară  şi  credinţă  în  viitorul 
ei  va  arde  în  noi.  Atâta  fericire  se  va  sălăşlui  în  hotarele  ei, 
câtă  dreptate,  mulţămire  şi  onestitate  va  fi  în  faptele  noastre. 
Atâta  muncă  şi  vitejie,  câtă  vigoare  va  inspira  credinţa,  braţelor 
noastre». 

Noi  salutăm  cu  bucurie  inaugurarea  unui  asemenea  aşe¬ 
zământ  cultural  la  marginile  de  apus  ale  scumpei  noastre  patrii, 
convinşi  fiindcă  el  va  fi  un  puternic  focar  de  cultură  creşti¬ 
nească  şi  românească  menit  să  pregătească  pe  apostolii  întu¬ 
necatelor  noastre  sate  din  Bihor,  şi  un  stindard  al  credinţei 
strămoşeşti,  izbăvitoare  de  neam. 

* 

Scandalul  literar  Georgescu-Suciu.  —  Opinia  publică 
românească  a  avut  zilele  trecute  tristul  prilej  să  se  indigneze 
de  unul  dintre  cele  mai  formidabile  scandaluri  literare  din  câte 
s’au  pomenit  vr’odată  în  istoria  noastră  culturală.  El  a  fost  de¬ 
mascat  într’o  serie  de  articole  din  «Telegraful  Român»,  organul 
oficios  al  mitropoliei  ardelene,  lată  scurtul  lui  istoric: 

«Asociaţia  pentru  literatura  română  şi  cultura  poporului 
român»,  vrând  să  comemoreze  şi  în  felul  acesta  centenarul  morţii 
lui  Oheorghe  Lazăr,  dase  domnului  O.  Ghibu,  profesor  univer¬ 
sitar  şi  membru  in  comitetul  central  al  «Astrei»,  însărcinarea  de 
a  scrie  o  broşură  despre  marele  dascăl  a!  neamului  pentru  a 
puteâ  fi  publicată  în  biblioteca  poporală  a  numitei  asociaţii  cul¬ 
turale.  Dnul  1.  Georgescu,  secretarul  unit  al  «Astrei»,  desărci¬ 
nează  însă  pe  dl  Ghibu  brevi  mânu,  fără  vr’o  autorizaţie  din  partea 
comitetului  central,  spunând  într'o  scrisoare  adresată  dlui  Ghibu, 
că  are  deiă  (în  Februarie)  manuscrisul  lucrării  —  şi  încă  «dela 
una  dintre  cele  mai  marcante  personalităţi  ale  vieţii  noastre  cultu¬ 
rale».  Dl  Ghibu,  nedumerit  de  felul  în  care  i  s’a  adus  la  cuno¬ 
ştinţă  falsa  desărcinare,  cere  lămuriri,  pe  cari  secretarul  «Aso¬ 
ciaţiei»  nu  i  ie  dă  nici  după  insistenţe  repetate.  Nime  —  nici 
chiar  comitetul  central  —  nu  ştia  cine-i  autorul  broşurei  miste¬ 
rioase.  Abia  într’o  şedinţă  de  primăvară  {iuna  Maiu)  s’a  aflat 
in  sfârşit  că  «personalitatea  marcantă»  este  !.  P.  S.  Mitropolit 
al  Blajului,  Dr.  Vasile  Suciu,  care  în  plenul  şedinţei  şi  în  faţa 
părintelui  mitropolit  Nicolae  al  Ardealului  a  mărturisit  că  el  va 
scrie  broşura  despre  Gheorghe  Lazăr. 

Cum- cum  nu,  destul  că  cu  vr’o  2—3  săptămâni  înainte 
de  sărbăiile  centenarului  marelui  nostru  dascăl  broşura  eră  ti¬ 
părită,  iar  coperta  ei  înfrumseţata  cu  numele  falsului  autor,  al 
I.  P.  S.  S.  Dr.  Vasile  Suciu  arhiepiscop  şi  mitropolit  român  unit 
de  Alba-lulia  şi  Făgăraş. 

Ce  se  întâmplase?  DI  Georgescu  «ilustrul  istoric»  dela 
Blaj,  scrisese  frumuşel  broşura,  înduplecând  pe  înaltpreasfinţitul 
său  mitropolit  să-i  facă  prefaţa  şi  s’o  iscălească,  pentruca  astfel 
«evenimentul  literar»  să  stârnească  şi  mai  mare  vâlvă. 

Broşura  cu  coperta  sensaţională  aveâ  însă  meteahna,  că 
fiind  alcătuită  de  un  ucenic  a!  şcoalei  iezuite,  făceâ  din  marele 
dascăl  al  neamului,  nici  mai  mult  nici  mai  puţin  decât  un  produs 
al  şcolilor  catolice  şi  astfel  un  exponent  indirect  al  «unaţiei». 
Broşura  scandaloasă  a  ajuns  sub  ochii  dlui  Ghibu,  care  i-a 
aplicat  o  amputaţie  radicală,  eliminându-i  toate  părţile  cari  ne¬ 
cinsteau  memoria  lui  Gheorghe  Lazăr,  prin  cea  mai  îndrăsneală 
falsificare  a  istoriei.  Astfel  broşura  s’a  tipărit  în  ediţia  a  doua, 
fără  să  se  pună  în  vânzare  cea  dintâi.  In  plus,  plagiatul  ruşinos 
fiind  descoperit,  falsul  autor  nu  mai  iscăleşte  efectiv  in  ediţia 
a  doua  decât  prefaţa,  mărturisind  în  acelaş  timp  în  forma  de- 

ghizată  a  unei  notiţe  subliniare  şi  faptul,  că  nu  domnia  sa  s’a 
ostenit  cu  alcătuirea  broşureî  «care  din  punct  de  vedere  literar 
e  o  compilaţie  ieftină,  sub  raportul  postulatelor  pedagogice, 
de-a  dreptul  o  monstruositate,  iar  judecată  după  originea  sa, 
un  puţin  onorabil’s  plagiat». 

Cazul  fiind  adus  în  faţa  comitetului  central  al  «Asociaţiei», 
acesta  a  interzis  apariţia  broşurei  (şi  în  a  doua  ediţie)  iar  pe 
secretarul  şantagist,  care  nu  s’a  sfiit  să  pună  în  joc  prestigiul 
celei  mai  înalte  instituţii  culturale  din  Ardeal,  l-a  trimis  fru¬ 
muşel...  să- şi  continue  meseria  —  aiurea. 

Acesta  este  istoricul  scandalului. înscenat  de  dl  I.  Geor- 
gescu  în  colaborare  cu  I.  P.  Sa  mitropolit  al  Blajului,  Dr.  V. 
Suciu. 

El  are  darul  să  vădească  încă  odată  imoralitatea  fără  scru¬ 
pule  a  celor  ce  în  propaganda  lor  catolică  înţeleg  să  se  iden¬ 
tifice  pe dea’ntregul  cu  principiul  şcoalei  care  i-a  crescut:  tscopul 
scuză  mijloacele ». 

Situaţia  dlui  Georgescu  s’a  lămurit  cel  puţin  prin  faptul 
că  «Asociaţia»  i-a  aplicat,  întru  cât  o  privea,  imediata  sancţiune. 
Cum  rămâne  însă  Inaltpreasfinţitul  mitropolit  Dr.  Vasile  Suciu, 
a  cărui  situaţie  nu  e  de  loc  mai  puţin...  delicată? 

Renunţând  să  caracterizăm  lumina  morală  în  care-l  pune 
scandalul  patronat  de  Inaltpreasfinţia  sa  —  îl  întrebăm  totuşi, 
cum  l-a  întrebat  şi  «Tel.  Rom.»:  Ce  mai  caută  în  comitetul 
central  al  « Asociaţiei»  ?  Nu  cumva  e  ispitit  de  gândul  de  a  ajunge 
prezident  —  cel  puţin  în  vârtutea  *  tradiţionalei*  rotaţii? 

Neculce. 


NOTE  ŞI  INFORMAŢII. 


0  cronică  din  străinătate  a  revistei  .Auf  der  Warte*  relie¬ 
fează  influinţa  covârşitoare  pe  care  o  au  principiile  evangheliei 
lui  Hristos  asupra  vieţii  publice  din  Olanda.  Această  influintă  nu 
se  desprinde  numai  din  felul  în  care  cetăţenii  numitei  ţări  luminate 
înţeleg  să  cinstească  ziua  Duminecii,  din  vieaţa  individuală  şi 
familiară,  ci  mai  ales  din  spiritul  creştinesc  al  presei  şi  din  toată 
activitatea  parlamentului  olandez,  pentru  care  învăţăturile  Mân¬ 
tuitorului  nu  sunt  nici  .sperietori  de  paseri*,  nici  inscripţii  de 
paradă,  ci  adevărate  norme  de  vieaţă.  ,Cea  mai  mare  parte  a 
membrilor  partidelor  politice  o  formează  calviniştii,  cari  au  rămas 
credincioşi  acelei  concepţii  fundamentale  calviniste,  că  creştinismul 
are  dreptul  să -şi  revendice  conducerea  spirituală  a  poporului  — 
în  toată  complexitatea  ei  —  să  domineze  nu  numai  vieaţa  reli¬ 
gioasă,  ci  şi  cea  politică,  economică  şi  culturală.  Faptul  că  şcoalele 
de  stat  din  Olanda  sunt  „laice*  (fără  instrucţie  religioasă)  nu 

contrazice  întru  nimic  acest  postulat.  Pentrueă  pe  de  o  parte  pe 
lângă  acestea  mai  funcţionează  o  mulţime  de  alte  şcoli  particulare, 
în  cari  învăţământul  se  face  în  cel  mai  riguros  spirit  de  religiositate 
şi  cari  —  să  nu  se  uite  —  sunt  sprijinite  de  stat  cu  mijloace 
materiale. 

Pe  de  altă  parte  biserica  are  o  mulţime  de  credincioşi  mireni, 
cari  de  bunăvoie  se  îngrijesc  de  educaţia  şi  instrucţia  religioasă 
în  şcoli  şi  biserici  şi  cari  îşi  pun  serviciile  lor  gratuite  la  dispo¬ 
ziţia  preoţilor,  cari  le  împart  rolurile.  Cunosc  femei  —  spune 
cronicarul  olandez  —  cari  săptămânal,  ba  şi  zilnic,  îşi  fac  datoria 
de  a  propovădui  învăţăturile  catehismului.  Aceşti  dascăli  voluntari 
sunt  pregătiţi  mai  întâi  de  câtrâ  preoţi  şi  profesorii  de  teologie 
şi  supuşi  unui  examen  făcut  înaintea  unei  comisiuni  speciale.  In 
felul  acesta  intereonfesionalismul  (care  nu  e  identic  cu  agnosti¬ 
cismul)  şcolilor  de  stat  a  produs  mobilizarea  aşâ  de  strălucit 
organizata  a  mirenilor,  cari  înţeleg  să  sprijineascâ  în  chipul  cel 
mai  vrednic  preoţimea,  în  opera  ei  de  evanghelizare 14 . 

Mirenii  noştri,  a  căror  activitate  se  epuizează  în  sterile 
preocupări  politice,  tot  ar  aveâ  ceva  de  învăţat  din  stările  din 
Olanda.  Iar  legiuitorii  noştri,  aşâ  de  stăruitori  în  gândul  de  a 
rade  orice  urmă  de  şcoală  confesională  —  aşişderea. 

* 

Dogmatismul  catolic,  dus  „ad  absurdum*  îşi  seceră  şi  azi 
victimele.  Dovadă  următoarea  informaţie  culeasă  dintr’o  gazetă 
apuseană:  Intr’una  din  zilele  lui  Maiu  a  avut  loc  la  Roma  o  pro¬ 
cesiune  religioasă.  Credincioşii  catolici  ai  bisericii  „Navicella  al 
Celio“  au  făcut  cu  prilejul  acesta  un  rug,  arzând  pe  el  o  mare 
mulţime  de  cărţi  imorale,  Intre  acestea  şi  —  o  biblie  .protestantă*. 

* 

La  serbările  pentru  centenarul  morţii  lui  Gheorghe  Lazăr 
dela  Avrig  au  luat  parte  şi  delegaţi  ai  bisericii  unite.  Ba  ce  e 
mai  mult  dl  Dr.  A.  Rusu  şi  colegii  domniei  sale  au  „riscat*  să 
intre  şi  în  biserica  ortodoxă  din  Avrig  şi  să  asiste  la  sf.  liturghie, 
fără  să  fie  îngropaţi  în  ruinele  lăcaşului  de  închinare  al  „schis¬ 
maticilor*,  cum  credeâ  că  se  va  întâmplă  intrând  în  catedrala 
încoronării  dela  Alba-Iulia. 

■f  * 

Consiliul  naţional  al  femeilor  române  a  sărbătorit  zilele 
trecute  la  Bucureşti  pe  dna  Avril  de  Saint  Croix,  membră  în 
„Liga  Naţiunilor-,  printr’o  recepţie  solemnă  la  .Fundaţia  Carol1*. 
Intre  altele  a  vorbit  cu  prilejul  acesta  şi  dna  Maria  Pop,  prezi- 
denta  .secţiunii  păcii “  din  consiliul  naţional  al  femeilor  române. 
Domnia  sa  a  terminat  cu  aceste  cuvinte  pătrunse  de  un  vădit 
spirit  evanghelic:  *Să  nu  mai  omorâm,  căci  murim  destui  de 
curând >. 

* 

Dl  N.  lorga,  marele  apostol  al  neamului,  anunţă  pe  ziua 
de  1  Noemvrie  c.  deschiderea  la  Vălenii  de  Munte  a  unei  şcoli 
de  misionare  naţionale  şi  morale,  şcoală  organizată  de  domnia 
sa  cu  ajutorul  bănesc  al  băncii  „Âlmăşarm*.  Această  instituţie 
de  o  indiscutabilă  utilitate  naţională  îşi  aşteaptă  cele  12  fete, 
cari  vor  fi  întreţinute  gratuit  şi  crescute  pentru  a  deveni  „femei 
misionare11,  pentru  a  transformă  vieaţa  morală  a  neamului  uostru, 
care  e  „cum  o  vrea  femeea*. 

Fireşte,  iniţiativa  dlui  lorga  a  fost  primită  de  toată  lumea 
„cu  fiori  şi  cântece  de  slavă*.  Numai  curierul  Târnavelor  a 
găsit  de  cuviinţă  să  insulte  şi  cu  prilejul  acesta  biserica  ortodoxă 
şi  pe  arhiereii  ei,  iar  domnului  lorga  să-i  facă  această  binevoitoare 
Invitare:  „Dacă,.,  nu  mai  are  încredere  în  posibilitatea  unei 
refaceri  a  neamului  nostru  prin  această  biserică  (scl.  cea  orto¬ 
doxă)  să  nu  caute  un  surogat  în  cele  12  fete  ale  sale,  ci  să-şi 
îndrepte  privirea...  aiurea “  (adecă  spre  Blaj...). 

Curat  vorba  ceea:  „Că  bine  mai  combateţi,  nenişorilor* ! 

* 

Se  vede  că  dl  I.  Georgescu,  faimosul  ex-secretar  al  „Aso¬ 
ciaţiei*,  şi-a  mutat  marele  cartier  general  ai  mistificărilor  literare 
dela  Sibiiu  la  Blaj,  Căci  făcând  sumarul  unui  articol  din  exce¬ 
lenta  revistă  italiană  „L’Europa  Orientale*  despre  „Biserica  vie* 
din  Rusia,  în  Nr.  9  al  „Culturei  creştine*,  domnia  sa  atribue  auto¬ 
rului  constatări,  pe  cari  acesta  le-ar  refuză  de  bună  seamă  cu 
cea  mai  profunda  indignare.  Astfel,  dupâce  reţine  din  articolul 
amintit  un  pasaj  caracteristic  cu  privire  la  făţărnicia  păcătoasă 
care  stă  la  temelia  aşanumitei  „biserici  vii*,  dl  Georgescu  în¬ 
cheie  cu  tradiţionala  sa  „obiectivitate*  ştienţifică:  „Autorul  (N. 
A.  Berdjaev)  se  consolează,  ce  o  drept,  că  după  desastrul  pro¬ 
vocat  de  această  obscinâ  religioasă,  ca  şi  în  ţările  europene,  in 
special  în  Franţa,  după  marea-  revoluţie  dela  sfârşitul  veacului  al 
18-lea,  va  urmă  o  splendidă  renaştere  catolică,  pentru  regene¬ 
rarea  nu  numai  a  Rusiei,  ci  a  întregei  omeniri  bolnave*. 

Iată  acum  textul  autentic,  pe  care  dl  Georgescu  l-a  falsificat 
după  toate  rânduielile  blajeno  iesuite:  «/o  non  ho  alcun  dubbio, 
che  dopo  la  rivoluzione  russa,  dopo  la  reazione  interna  spirituale 
su  di  essa,  dopo  L’apprezzarnento,  detV  enorme  esperienza  vissuia, 
in  Russia  şi  avrâ  una  rinăscita  religiosa ,  ed  ecclesiastica*.  (Vezi: 
L’Europa  Orientale,  an.  III.  pag.  447.) 

Domnul  Dr.  Alexandru  Russu  ar  zice  că  nu  e  vorba  decât 
doar  de  o  greşală  inofensivă,  ori  de  scăparea  unui  cuvânt,  aşâ 
„in  treacăt*.  Noi  zicem  însă,  că  traducerea  cuvântului  religiosa 
prin  catolică  este  o  ruşinoasă  contrafacere,  fiindcă  pentru  înţe¬ 
legerea  dreaptă  a  acestui  cuvânt  nu  se  cere  nici  măcar  atâta 
ştiinţă  de  limbă  italiană,  câtă  va  fi  având  celebrul  biograf  al  lui 
Gheorghe  Lazăr. 

- - 

Din  cauza  abundenţei  de  material  suntem  nevoiţi  să  între- 
rupem  publicarea  interesantului  studiu  despre  « Atitudinea  preo¬ 
tului  faţă  de  chestiunea  socială »  promiţând,  fireşte,  că  vom  reluă 
publicarea  lui  în  numărul  viitor  al  revistei  noastre. 

Vmmiiiin  mini  miiiiiiiii  uimii  uimim  uium  mini . .  uimii  iiiuiiiiiiiihimi  mim  imiiimimimiHinijTl 


„Lumina  Satelor",  este  foaia  săptămânală  pentru 
popor,  ce  apare  în  Sibiiu,  cu  redacţia  şi  administraţia  în  strada 
Mitropoliei  45.  Preţul  abonamentului  pe  an  55  Iei,  pe  jumătate 
de  an  30  Lei;  pentru  străinătate  î 00  lei,  iar  pentru  America 
2  dolari.  Prin  scrisul  ei  creştinesc  şi  românesc,  in  cursul  unui 
singur  an,  s’a  ridicat  peste  toate  foile  menite  pentru  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  in  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime 

Analele  Asociaţiei  clerului  „Andreiu  Şaguna": 

I  Actele  pi  imului  congres  al  preoţimii  din  Mitropolia  Românilor 
ortodoxi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso 
ciaţieî  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  (13 
Aprilie)  —  1/14  Aprilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membri  Lei  16, 
pentru  alţii  Lei  20. 

III.  Actele  congresului  al  treilea,  catehetic,  ţinut  în  2/15 — 3/16 
Noemvrie  1922,  publicate  de  Biuroul  Asociaţiei  clerului,  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţimii  ardelene  între  noile  împrejurări  de  vieaţă. 


Organizaţi  fără  amânare  cercurile  religioase  in  cadrul 
despărţămintelor  Asociaţiei  <Atidreiu  Şaguna »  a  clerului,  şi 
iniţiaţi  pretutindenea  instituţia  « caselor  culturale >  la  sate,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturale ». 


„Biblioteca  bunului  păstor“. 

Nr.  1.  «Taina  pocăinţa ».  Studiu  pastoral  de  I.  Hanzu. 
Preţul  1  Leu. 

Nr.  2.  «Clerul  şi  chestiunea  alcoolismului ».  Traducere  de 
V.  Oana.  Preţul  Leu  150  bani. 

Nr.  3.  «La  centenarul  seminarului  Andreian ».  Disertaţie 
de  Dr.  A.  Crăciunescu.  Preţul  1  Leu. 

Nr.  4.  « Chemarea  preoţimii  noastre*.  Consideraţii  de  actu¬ 
alitate,  de  mai  mulţi.  Preţul  Leu  1'50  bani. 

Nr.  5.  «Şase  predici  pentru  Duminecile  postului  mare »  şi 
<Un  cuvânt  pentru  ziua  învierii  Domnului*,  de  mai  mulţi. 
Preţul  2  Lei. 

Nr.  6.  « îndrăzniţi ,  eu  am  biruit  lumea  h  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu,  Preţul  2  Lei. 

Nr.  7— 8.  «26  Predici  la  credinţa  creştină  sau  Tâlcuirea 
Crezului ».  Traducere  de  episcopul  Nicodem  al  Huşilor.  Preţul 
3  Lei. 

Nr.  9.  « Petru  Maior  şi  Unirea »  de  părintele  Terenţie. 
Preţul  2  Lei. 

Nr.  10.  « Schisma  românească »  sau  «Unirea  cu  Roma» . 
Preţul  Lei  2  50. 

Nr.  11.  « Studiul  pastoralei  in  biserica  românească »,  de 
Arhim.  luliu  Scriban.  (Extras  din  Revista  Teologică). 

Nr.  12.  « Ortodoxia  şi  creştinismul  apusean ».  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8 — . 


„ Biblioteca  bunului  păstori1  se  tipăreşte  acum  sub 
îngrijirea  Asociaţiei  clerului  « Andreiu  Şaguna»  şi  va  apăreă  şi 
pe  mai  departe  ca  anex  la  « Revista  Teologică ».  Broşurile  de  sub 
Nrii  1-10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Broşurile  ce  se  vor  tipări  in  viitor, 
întrucât  mijloacele  materiale  vor  îngădui ,  se  vor  împărţi,  ca  şi 
în  trecut,  gratuit  abonaţilor ;  cari  vor  achită  dela  început  în¬ 
treg  abonamentul.  Nutnerii  1,  2,  3 ,  4,  7 — 8,  10,  11  şi  12  se 
pot  comandă  la  administraţia  < Revistei  Teologice»,  trimiţându-se 
pe  lângă  preţul  arătat  mai  sus  şi  porto  postai. 


